
A modern katholikusok felelete 
a pápai encyelikára. 
I. 


A mit a szabadelvű protestans keresztények már rég hir- 
detnek, hogy a theologia is haladó tudomány, annak korunk- 
ban egyik legszembetünőbb példája a modern katholicismus. 
A miveltség behatásai elől leginkább elzárkózott római egyház 
kebelében oly szellemi áramlat indult meg, a melyhez belső 
értékre hasonlót a tizenhatodik évszáz reformatiója óta alig 
mutat a történelem s a melyet elnyomni nem lehet semmiféle 
hatalmi eszközzel. A pápa a haladó irány képviselői ellen 
a ,Pascendi" kezdetű Encyclikát adta ki.! De a megindult 
mozgalom tovább veti hullámait. A modern katholikusok egy 
hatalmas, a vallás főbb kérdéseire kiterjeszkedő védőirattal? 
felelnek a pápai encyclikára. 

Mindenekelőtt kijelentik, hogy az Encyclika hamis világi- 
tásban tárja fel az ő nézeteiket, mikor a modernistákat úgy 
tünteti föl, mint a kik ,a keresztény kegyességnek ellenségei 
és az atheismusnak akaratlanul is előmozdítói." Ezért köteles- 
ségüknek érzik, hogy feleljenek, hogy gondolataikat leplezés 
nélkül nyilvánosságra hozzák, Az egyház legfőbb tekintélyétől 
jött eme sulyos váddal szemben nem maradhatnak hallgatagok. 
Saját lelkiismeretük és az egyház iránti tekintet egyaránt szó- 
lani késztik. Figyelemmel kisérték a jelenkori emberek vágya- 
kozásait és arra a meggyőződésre jutottak, hogy az egyház és 
a társadalom nem találkozhatnak többé amaz eszmék alapján, 

melyeket a tridenti zsinat állított meg; sem azon a nyelven 
nem értik meg egymást, mely a középkornak volt a nyelve. 
Mennnyi idő folyt le III. Incze pápa uralkodása óta, mennyi 
esemény következett egymásután sorba, azóta, hogy III. Pál 
volt Rómában a pápa! A bölcselmi és vallási gondolat, me- 
lyek az emberi szellem általános haladásával együtthaladnak, 
ma mennyivel más szinben, más alakban jelennek meg, melyre 
a középkori egyetemek szerzetesei és az ellen-reformatio vezetői 
alig is gondolhattak. Lehet-e hát csodálkozni azon, hogyha a 
régi hittani formulák a mai kor emberei előtt érthetetleneknek 
látszanak és a theokratikus igények az egyéni felelősség leg- 
parányibb érzékére is bántólag hatnak ? Az általános, valamint 
az egyéni lelkiismeretre nézve a történelemben nincs két egy- 
máshoz teljesen hasonló pillanat... Az egyház nem igényel- 
heti, hogy az Aguinoi Tamás Summája megfelel a XX. száz 
vallási gondolkozásának. A Nagy Károly korabeli theologia 
elégtelen volt a XIII. száz egyetemei igényeinek. A Pál apos- 
tol-féle irodalomban talált elméleteket átalakitották a Platótól 
befolyásolt III. és IV. százbeli tudós egyházi atyák. És a mi 
lehetséges volt a multban, lehetséges a jelenben is és az lesz 
a jövőben is. A Krisztus vallása, mely az Istenországa igazsá- 
gosságának megvalósulásában való hit, megbirja azt, hogy 
ujabb és ujabb formákban fejeztessék ki, hogyha e formák 
eszményi feltételeken épülnek fel. A tekintély azért ezeket az 
uj formákat a priori nem kárhoztathatja.? 

A modernisták következőleg rendszerükről adnak felvilá- 
gositást, mely nem a bölcselmből indul ki, hanem kritikai mód- 
szer. Tiltakoznak az ellen a feltevés ellen, melylyel az Encyelika 
azt állítja, hogy a modernismus alapja a bölcselem s hogy 
kritikai módszerüket, bibliait és történelmit, abból vezetik le; 
tiltakoznak az ellen, hogy az a törekvésük, melylyel a hagyo- 
mányos katholikus tanokat a tudomány eredményeivel kibéki- 
teni akarják, valamely aprioristikus elméletből származnék, mely 
elméletet ők a scholasticismus nem ismerése következtében és 
az ész fenhéjázó lázongásából védenének. E feltevés hamis és 
az Vncyelika mégis arra épiti érveit, de ők ez eljárást nem 
követhetik ; hanem mindenekelőtt megmutatják e vádnak üres 

voltát és azután tárgyalják amaz elméleteket, melyeket az 
Encyclika nekik tulajdonit. 

Tényleg a történelmi fejlődés, a modernismus módszere 
és álláspontja nagyon különböző dolog attól, a minek azt az 
Encyclika szerzői állitják. 

Nemhogy a bölcselem uralkodnék módszerükön, hanem 
épp a kritikai módszer vezette őket bizonyos bölecselmi követ- 
keztetések megállapitására, vagyis a gondolkozás útjainak vilá- 
gosabb megjelölésére. Kritikájuknak független volta több úton 
megtetszik. 

Mindenekelőtt a szövegkritika, valamint a magasabb kriti- 
cismus, mely a könyvek eredetének és értékének megállapitá- 
sával foglalkozik, kizár minden bölcselmi előfeltételt. Ezt mutatja 
egyebek közt a János apostol-féle vers is, melyet a háromság- 
védők szoktak a Vulgatából idézni (I. Ján. 5, 7.): , Hárman 
vannak, kik bizonyságot tesznek a mennyben: az Átya, az Ige 
és a Szentlélek. E versből a cursiv-betüs szavak a görög kéz- 
iratokban és forditásaikban, a Vulgatát kivéve, nem fordulnak 
elő egyikben sem. E szavakat, a mint Priscillien eretneknek 
egy nehány évvel ezelőtt felfedezett munkája tanusitja, Spa- 
nyolországban ez eretnek tette bé (384.) a bibliába, hogy 
azzal a maga trinitarius tanát támogassa. Hogy az ember ily 
eredményre jusson, hogy ily kérdést kritikailag tanulmányoz- 
zon, világos, hogy ahhoz nem szükséges semmi bölcselmi tan 
vagy előfelvétel. S kell-e arra valami különös bölcselmi előké- 
szület, hogy valaki a Pentateuchusban a források különbözősé- 
gét nyomozza ; vagy hogy a szövegeknek a legfutólagosabb 
összehasonlitása által is meggyőződjék arról, hogy a negyedik 
evangelium lényegesen különbözik a synoptikusoktól, vagy hogy 
a niceai hitvallás az apostoli hitvallásnak a fejleménye? 

De e benső bizonyitékon kivül kritikájuknak a bölcselemtől 
való függetlenségére nézve hivatkozhatnak elvitathatlan tényekre 
is. Mindenekelőtt arra, hogy a kritika sokkal régibb, mint az 
a bölcselem, melyet nekik tulajdonítanak. , Agnoticismusról 
vagy immanentismusról" még senki se hallott akkor, mikor 
1670 és 1690 közt Simon Richard az ó és új szövetségről 
közreadta az ő nagyszerü , Histoires Critigues" eczimű művét, 
mely a tudományos módszert először alkalmazza a szentiratokra. 
Senki se hallott akkor még ,symbolismusról", vagy történelmi 

, transfiguratioról", mikor dr. Astruc Jean 1753-ban Brüsselben 
névtelenül kiadott munkában először kisértette meg, hogy 
rámutasson a legrégibb forrásokra, melyeket a Pentateuchus 
összeállításánál használtak. 

Ez idő óta a kriticismus a nélkül, hogy azon a bölcselmi 
előfelvételeknek legkisebb nyoma is látszanék, ugyanazon tudo- 
mányos elveket alkalmazta a bibliára és a kereszténység tör- 
ténelmére és ezek az elvek érvényükből nem veszitenek, mert 
azok a történelmi tudomány elvei. 

Kriticismusok függetlenségét mutatja egyes modernista 
tudósok esete is. Az ó és -új szövetségnek hosszas vizsgálata 
volt az, mi Loisy abbét arra vezette, hogy megírja jeles tanul- 
mányait 1900-ban és 1901-ben ,A kijelentésrőlf és ,Izrael 
vallásáról." Az evangelium okmányainak türelmes tanulmányo- 
zása volt az, mi sokakat közülök arra inditott, hogy újra 
átvizsgálják a hagyományos nézeteket az egyház alapitásáról 
és a sacramentumokról. És sok éven keresztül folytattatott 
türelmes összehasonlitása a különböző korszakoknak, melyek a 
katholikus gondolat fejlődését jelzik, volt az, mi őket a dog- 
mákat illetőleg egy új nézetre vezette, arra, hogy a haladó 
tudománynyal a változhatatlan dogma nem összhangzik. 

A kritikai módszert követik tehát és előadják a bibliai s 
történelmi  kriticismus eredményeit, melyeket az Encyclika, 
mikor őket azzal vádolja, hogy történelemirásuk és kriticis- 
musok csupán bölcselkedés, elmulaszt felsorolni; és előadják 
ama változásokat, melyeket emez eredmények az ihletésről és 
a kijelentésről való fogalmakban előidéztek. 

A hagyományos nézet: hogy a biblia az ó és új szövet- 
ségi kijelentésnek teljes okmánya s annak igaz voltát bizto- 
sitja az a körülmény, hogy azt minden részében Isten ihlette 
és hogy annak irói az általuk elbeszélt eseményeknek szem- 
tanui voltak. De e nézetet alapjában megingatta a szövegkritika, 
melyet mind a két szövetség történeti könyveire alkalmaztak. 

A szövegkritika a Pentateuchussal kezdette, melyet közön- 
ségesen Mózesnek tulajdonitanak. Már a tizenhatodik száz 
óta különböző kritikusok oly dolgokat vettek észre, melyeknél 
fogva kétségbe vonták, hogy az egész Pentateuchus Mózestől 

vagy az ő idejéből származnék. De a kérdésnek teljes, nem 
csupán tagadó, hanem állító megoldása a tizenkilenezedik száz 
érdeme, ama jeles kritikusoké, kik a Pentateuchust és a többi 
történeti könyvet elejétől végig elemezték és számos bizo- 
nyiték után végül bizonyos határozott eredményt állapithat- 
tak meg. 

Itt felsorolják mindamaz eredményeket, melyek a protes- 
tansok előtt ismeretesek, melyeket elsősorban a protestans tudó- 
sok munkásságának köszönhetni, melyhez utóbb az ő munkás- 
ságuk is csatlakozott. 

Nem térhetnek el az eredményektől, hogy az ó-szövetség- 
nek történelmi könyvei oly elemekből vannak összeállítva, 
melyek különböző időszakokhoz tartoznak s nem annak a korá- 
hoz, akinek a nevét viselik és nem tartózkodnak levonni ebből 
Izrael történetére a következményeket; nem tartózkodnak el- 
hagyni a régi, szószerinti ihletéstant. Az ibletést nem lehet 
továbbra is a szavak vagy eszmék gépies átvitelének venni, 
hanem szó és eszme együttes felfogásának az Istennel sajátsá- 
gos módon egyesült emberi szellem által. 

E felfogás különbözik attól, mit az Eneyclika nekik tulaj- 
donit. Nem tekintik az ihletést csupa tudtuladásnak, a melyet 
minden hivőnek, kényszerüleg hitévé kell tenni, hanem az 
Isten különös munkájának, az emberiség üdvét illető bámulatos 
isteni terv megvalósitásának. Hogy a szentiratokban tévedések 
is fordulnak elő, nemcsak a nyelvet, hanem a tartalmat illető- 
leg is, az tény; de ezt könnyen megtudják maguknak magya- 
rázni. Hogyha Isten maga mondotta volna a szavakat és esz- 
méket és közölte volna gépiesen a szentírókkal, bizonyára 
megválasztotta volna, hogy azok alkalmasak legyenek minden 
idő hivői számára; Istennek nem lett volna szüksége arra, 
hogy különböző, sokszor ellentétes módon ismételje magát. De 
miután a szavak és eszmék az ember munkája, magukon viselik 
az ember nem tökéletes voltát, a honnan származnak az ismét- 
lések és ellenmondások. Az ihletés nem azért adatott, hogy 
megakadályozza a tévedéseket, hanem hogy az ember munkája 
e tévedések mellett is időről-időre elébbre vigye az isteni terv- 
nek megvalósitását. 

És a kritikai vizsgálódás arra is ösztönzi, hogy megvál- 
toztassák nézetüket a kijelentésről is, nem a mi annak lényegét 

illeti — mert a kijelentést Isten izenetének nézik, — hanem a 
mi a módot illeti, a melyen azt Isten az emberrel közli. 
Az Encyclika a kijelentésnek mindenek felett külső jellegére 
tekint. Nem tagadják, hogy az Isten izenetének közléséhez 
szükség van külső eszközre, egy prófétára vagy isteni küldöttre. 
De a kérdés, hogy hogyan történik az izenetnek a prófétával 
közlése? A bibliai elbeszélések e közlést külső formában irják 
le, úgy, mintha testi fülhöz lettek volna a kijelentés szavai 
intézve. Az Encyclika szó szerint véve az elbeszéléseket, a 
kijelentésnek külső körülményére helyez sulyt, mintha az tenné 
bizonyossá, hogy Isten beszél az emberhez, holott mindenki 
tudja, hogy Isten nem lehet a külső érzék tárgya és nem is 
beszél ez úton az emberhez. A szent történelem nem úgy 
mutatja nekünk a kijelentést, mint külső dolgot; nem úgy, 
mint a mely egy ember által történt egyszer mindenkorra. Az 
Isten nemcsak Mózest használta eszközül, hanem a következő 
prófétákat is. Az Isten szelleme nincs is egy korhoz, vagy az 
emberek egy kis csoportjához kötve, hanem elömlik az évszá- 
zak felett, az emberiség nemzetségei felett, tovább vive a ma- 
gasabb tökéletesség felé. ! 

A mi az újszövetséget illeti, az evangeliumok a keresz- 
ténységre ugyanaz, a mi a Pentateuchus Izrael népére. A kritika 
világánál a bibliának e nevezetes részei között vannak bizo- 
nyos hasonlóságok. Mint Izrael vallásának eredetét a Penta- 
teuchusba foglalt különböző szerzőktől származott négy . irat 
különbözőleg adja elő, a kereszténység eredetét is a négy evan- 
gelium különbözőképpen. 

A betühöz ragaszkodva az evangeliumok közti különbsé- 
gek sok esetben valóságos ellenmondások lesznek. Az Encyelika 
ez ellenmondásokról semmit se akar tudni s a modernistákkal 
gunyolódva hivatkozik számos tudósra és egyházi atyára, a kik 
oly hibákat nem találtak a szentiratokban. De tényleg az illető 
tudósok is gyakran találtak feltünő ellenmondásokra, melyeket 
a szöveg vagy a forditás hibásságával igyekeztek elmagyarázni. 
De sikerült-e nekik az evangeliumok közt teljes összhangot 
megállapitani? az itt a kérdés. Nem. 

Következőleg elősorolnak több különbséget. Egyebek közt, 
hogy Márknál a Jézus élete rendes, fokozatos fejlődés, Máthé- 

nál és Lukácsnál meg már mindjárt kezdetben mint istenfia 
jelenik meg. Es a negyedik evangelium irója is Jézust már : 
Keresztelő János által való megkereszteléskor istenfiának hir- 
deti, sőt Máthénál és Lukácsnál tovább menve, a világ előtt 
meglevőnek s a teremtés munkájában résztvevőnek mondja. 

De a kritika nemcsak a különbségeket vizsgálja, hanem 
a hasonlóságokat is és a három első evangeliumot nágyon 
hasonlónak találta egymáshoz az elbeszélésekben és tartal- 
mukban, habár azok közt ellenmondások is vannak. A negyedik 
evangelium más tervet követ, mint a synoptikusok; formája és 
anyagja is azokétól különböző. De mindemellett is nem lehet 
tagadni, hogy van érintkező pontja is a többi evangeliummal 
és hogy irójának ismernie kellett a synoptikusokat és hogy 
azok alapján dolgozott. 

Az evangeliumok után az apostoli levelekre vonatkozó 
kritikai eredményeket ismertetik és mindezekből levonják a 
következményeket. 

Mindenekelőtt azt, hogy az új szövetségi könyvek össze- 
hasonlitásából méginkább kitünik, hogy a szószerinti ihletéstan 
teljesen tarthatatlan; továbbá azt, hogy az új szövetségben, 
valamint az ó-ban, szorosan véve történeti könyvek nincsenek, 
hanem csakis szent történetek, melyeket nagyobbrészt az a hit 
alakitott, melynek érdekében irattak ; továbbá azt, hogy különb- 
ség van a történelmi Krisztus és a hit Krisztusa között. Krisztus 
magában egy, de őt lehet szemlélni, mint a történelem tárgyát 
és lehet mint a hit tárgyát. Jézus mint ember, az ő személye és 
külső cselekvése, az érzéki tapasztalatnak tárgya és ez érte- 
lemben a történelemhez tartozik ; mint Krisztus (azaz mint 
Istennel a legsajátosabb módon egyesült lélek és mint közve- 
titője a kijelentésnek és kegyelemnek) csakis szellemi és isteni 
világosság által fogható fel és ebben az értelemben nem a 
történelemhez tartozik, hanem a hitnek tárgya . . . 

S a kriticismus helyesen különbözteti meg a mi a törté- 
nelemben valódi attól, a mi csak történelmi formája ama ter- 
mészetfeletti tényeknek, melyeket az egyház hite hozott elő. 

És a kriticismus, mikor e megkülönböztetést teszi, nem 
A priori elv, nem a ,transfiguratio" és ,disfiguratio" elméletei 
alapján, hanem a szöveg és tények vizsgálata alapján jár el." 

A történelmi kritika módszereinek a kereszténység törté- 
nelmére alkalmazása is határozott eredményeket hozott. 

A hagyományos hitvédők megszokták az egyházat oly 
intézménynek tekinteni, mely a környező társadalmi és politi- 
kai világtól külön életet vezet, külön törvények szerint, mely 
törvények csodás jellegüknél fogva a vizsgálaton és megigazo- 
láson felülállanának. Az egyháznak, mint a Logos munkájának 
és mint oly birodalomnak fogalma, — mely el van zárva ama 
törvények hatásától, melyek az emberi társaságok fejlődését 
szabályozzák, — miután Eusebius történelmi nagy munkájában 
egyszer alapot nyert, hosszu száz éveken keresztül elengedhet- 
len követelménye volt minden katholikus egyházi történelemnek. 

E nézet, társulva a kijelentésről való amaz ismerettel, 
hogy a kijelentés változhatatlan elvont igazságok közlése, egy 
másik balnézetre vezetett, arra tudniillik, hogy a dogmatikai 
igazságok, melyek lassanként a hit értelmi örökségévé lettek, 
valamint a külső formák, melyeket az egyházi szervezet foko- 
zatosan felvett, már kezdettől fogva megvoltak, legalább rejlő- 
leg a Jézus beszédeiben, az első keresztények hitében és az 
egyházi atyák tanitásaiban. A történelmi kritika mind e téves 
nézeteket elsöpörte. A kritikára nézve a kereszténység is éppen 
úgy tény, mint más tények, a fejlődés ugyanazon törvényeinek 
van alávetve, ugyanazoktól a dolgoktól, politikaiaktól, jogiaktól 
és gazdaságiaktól befolyásolva, ugyanazon változásoknak kitéve. 
Az a tulajdonsága, hogy vallásos tény nem fosztja meg ama 
más tulajdonságoktól, a melyek hozzá tartoznak minden törté- 
nelmi tényhez, melyekben az ember szellemi cselekvése feje- 
ződik ki. 

A kritika tehát minden előitélet nélkül tanulmányozta a 
kereszténységet történelmi összefüggésében, úgy eredetében, mint 
a világon elterjedésében. Az újszövetségi iratokat tanulmá- 
nyozva és összehasonlítva kétségtelenné tette, hogy elbeszélé- 
seik ama kidolgozás nyomait hordják magukon, melyet a 
Krisztus személyét és tanitásait illetőleg az első keresztény 
nemzedékek vallási tudata vitt végbe s hogy azoknak alapja a 
Jézus evangeliuma, Isten eljövendő országának hirdetése és a 
sziv tisztaságára törekvés. Minden egyéb, mint a Krisztus 
és az Atya személyi viszonyára vonatkozó állítások, a messiási 
királyságnak bensőbb, szellemi fogalma, amaz új eszméknek a 

kifejezése, melyeket a kereszténység tapasztalata hivott elő az 
evangeliumnak főleg értelmes és mivelt követőiben s különö- 
sen Pál apostolban. A Krisztus tanítása történelmi anyagjáról 
való ilyen következtetés kizár minden lehetőséget arra nézve, 
hogy e tanitásban az egyháznak későbbi theologiai tanitása 
benne lenne akárcsak csírájában is. És az egyházi atyák ha- 
gyományának is a tanulmányozása megbizonyitotta, hogy milyen 
hiábavaló kisérlet e hagyományban a katholikus hitnek alap- 
vonalait keresni úgy, a mint azt a scholastikusok foglalták rend- 
szerbe s a tridenti zsinat határozmányokba. 

A kritikai módszer a katholicismus történelmére alkal- 
mazva meg épp egyenesen vészthozó a régi theologiai állás- 
pontokra. A helyett, hogy az eredetben ama dogmáknak magvait 
találná, melyeket az egyházi tekintély a százévek folyamán 
formulázott, oly vallást talál, mely eredetében nem formulá- 
zott, dogmanélküli, a mely csak lassanként öltötte fel a gondolat 
és szertartás meghatározott alakjait. Az evangeliumi izenet 
nem maradhatott volna fenn és nem terjedhetett volna el elsőd- 
leges szellemi egyszerüségében. Mikor Palestina határait átlépte 
és alkalmasnak látszott arra, hogy egyetemes legyen, hogy 
más népekben is ugyanazt a vallásos tapasztalatot keltse fel 
— önzetlenség, benső tisztaság, az igaz tulvilági jutalmazá- 
sában való remény, a Krisztushoz való ragaszkodás — alkal- 
mazkodnia kellett azoknak értelmiségéhez és a Krisztust s 
szabaditó küldetését más formába kellett öltöztetnie, mint a 
milyen a zsidó környezetben és a prófétismus népies hagyomá- 
nyában felvett forma volt. Mint psychologiai egyszerüségében 
csodálatosan hajlitható, terjedt el az egyszerü kereszténység a 
római birodalom népei között, alkalmazkodva azoknak értelmi- 
ségéhez és szellemi fejlettségéhez s mindeniktől kölcsönözve 
bizonyos elemeket, melyek a tovább fejlődésére szükségeseknek 
látszottak. Az alkalmazkodásnak e munkája aránylag rövid 
idő alatt ment végbe és — köszönet érte Pál apostol befolyá- 
sának — nyomot hagyott a Jézus életéről való elbeszélések- 
ben, melyek elsősorban inkább taniak és buzdító jellegüek, 
mint szorosan történelmiek. Ilyen kidolgozás gyakorlódott külö- 
nösen ama tanokra nézve, melyek később alapvetők lettek a 
katholicismusra — mint:-a háromság dogmája, a christologiai 
dogma és az egyház szervezete. S az egyház az első idők 

charismaticus hyerarchiájából, mely szellemi adományok és 
személyi tulajdonságok szerint volt rendezve, hamar átment a 
hivatalos és monarchikus hyerarchiára, mely a tekintély és 
sacramentális hatalom rendjén épült fel. 

A mia háromsági ésa christologiai dogmát illeti, a kritika 
ki tudja mutatni a fejlődés fokokat, melyek a második niceai 
zsinat megállíitásaihoz vezettek. A Krisztus alakjának a hivők 
felfogásában és érzelmében való folytonos emelkedése, a külön- 
böző formulák, melyeket az ő méltóságának kifejezésére a meg- 
téritett nemzetek bölcseleti és theologiai nyelve szerint alkot- 
tak és nehány Pál apostoltól általánosított héber fogalom 
kidolgozásával összekötöttek, gyors fejlését idézték elő amaz 
értelmi elemeknek, melyek az evangeliumi izenet által keltett 
szellemi mozgalomban benne rejlettek. A Cselekedetek könyve 
az első keresztény tanítást visszhangozva Jézusról úgy beszél, 
, mint emberről, ki megbizonyittatott Istentől hatalmas erők, 
csodatételek és jelek által." Ez volt az első keresztények egy- 
szerü és mélységes hite. 

Mennyire más lett ez később ! 

A Krisztus személyére vonatkozó evangeliumi eszméknek 
kidolgozásával együtthaladt a szentlélek eszméjének is a kifej- 
tése. Mint minden vallási megújulás kezdetén szokott történni, 
rendkivüli dolgokat, az erők csodás nyilvánulásait látták a kicsiny 
gyülekezetekben, melyeket a dolgok általános megújulásának 
élénk vágya foglalt el. E rendkivüli erélyt vagy hatalmat önkén- 
telenül egynek vették Isten szellemével. Mindjárt természetes 
correlatio állapult meg az Atya közt, — kihez a hivő ájtatosságát 
intézi —, s a fiu közt —, ki a szellemnek, az Isten fiaivá levés 
erejének adója —, és a szentlélek közt, — mely az új hit legcso- 
dásabb nyilatkozatainak az oka. És miután éppen a keresztelés- 
nél mutatkozott a legnyilvánvalóbban a megtérésnek csodás, 
titokzatos eredménye, e beavató szertartásban formulázták először 
a háromságot, mely formula Pál apostol előtt ismeretlen volt. 
A keresztelésből a háromság formula, mint Justinus martyr is 
tudósit, a szertartástanba ment át. 

( Az eszméknek eme kidolgozása, melyet a zsinatok azután 
tovább folytattak és egy nagyterjedelmű theologiai rendszert 
állapítottak meg, ma úgy tünik fel, mint egy rideg aprioristikus 
rendszernek az eredménye. 

A mi végül a keresztény gyülekezetek szervezetét illeti, a 
második száztól fogva a monarchikus episcopatust kezdték elfo- 
gadni részint a synagogától, részint a hellen társaságoktól véve 
át bizonyos hivatalokat és czimeket. 

Nyugaton az egyház új módszereknek érezte szükségét. 
Az értelmi harcz tere itt nem a szorosan vett theologia, hanem 
a philosophia, vagy még inkább a philosophus apologetika. Az egy- 
háznak legsürgősebb feladata lett, hogy a bölcselmet úgy formálja 
és alkalmazza, hogy az előkészületül szolgáljon a dogmára, hogy 
az értelmi eszköz és erkölcsi disciplina legyen az életnek minden 
ágában. A scholasticismus ezt Aristoteles segitségével teljesit "tte, 
létrehozott egy oly rendszert, aböleselminek és vallásinak oly össze- 
tételét, mely az ember szellemét alázatos alávetésben tartsa 
úgy az értelmi, mint az erkölcsi dolgokban. Ezért ragaszkodott 
a pápaság ahoz jobb ügyhöz méltó szivóssággal és canonizálta 
a tridenti zsinaton. A. scholasticismusban a leghatásosabb védel- 
mét látta a pápai tekintélynek, mely a középkorban fénypontján 
állott, de azután aláesett. S ma hiábavaló kisérlet a scholasticis- 
must visszaállitani. 

A modern katholikusoknak az a meggyőződése, hogy a 
hitet és tudományt összhangba lehet hozni; a modern katholi- 
kusok ezért elfogadják a történelmi kritika eredményeit, valamint 
a változhatatlanságnak is bizonyos mértékét, de ném a közép- 
kori vallási és egyházi formulákra, hanem a kereszténység 
benrejlő igazságaira nézve. A modern katholikusok, bár előttük 
bizonyos értelmi formulák, bizonyos tekintélyi intézmények, 
melyek a középkorról szállottak az egyházra, a jövőt illetőleg 
akadályoknak látszanak, mégis mint egyének nem akarnak 
azokkal szemben ellenséges állást foglalni el; de kötelességük- 
nek ismerik és bizalommal munkálnak arra, hogy a hivők 
tömege tudatára jőjjön azok akadályozó voltának. A katholicis- 
musnak magasabb vallási tapasztalata csak egy fölvilágosultabb, 
miveltebb, szellemibb köztudatnak lehet gyümölcse." 


: Le progr. d Modern. 89—108. I. 


PÉTERFI DÉNES, 


Vallás, erköles és jog. 
(Folytatás.) 


A 6.-ik parancs: Ne ölj! Az V. könyv az ölés különböző 
eseteiről emlékezik meg s érdekesen világitja meg az e bűn- 
cselekményre vonatkozó akkori fölfogást. 

A IV. rész 42. verse olyan gyilkosról szól, ,a ki tudatlan- 
ságból felebarátját megölte volna, a ki azelőtt őtet nem gyülölte 
volna." 

Ez a Mózes választotta három városok egyikébe menekül- 
hetett, (IV. r. 41.-3.) hogy élne. 

A későbbi időkben is ismeretes menevéd (asylum) jogával 
élhetett a tettes. 

A XIX. r. 11. v. szerint , hogy ha lejend valaki, a ki az 
ő felebarátját gyülölvén, meglesi őtet és reá támadván, halálra 
verendi azt és meghaland — ha futand e városok közül vala- 
melyikbe: akkor annak a városnak vénei küldjék el és vonják 
ki onnét és adják azt a megholt ember atyafiának kezébe, hogy 
ölettessék meg." 

E szerint még a magánboszú volt a büntetés módja és 
pedig a talio — szemet szemért, fogat fogért alapján. 

Ma az ember élete elleni bűneselekményeknek számos 
faját különböztetjük meg s a büntetőjog történeti fejlődésének 
az eredményében a büntetőtörvénykönyvek humanusabbak az 
emberi életet kioltó bűnösökkel szemben, mint ezek, korukhoz 
viszonyitva. 

A VI. parancs tilalma tulajdonkép azt az erkölcsi elvet 
testesíti meg, hogy az ember élete az emberi társadalomban 
senki részéről sértve ne legyen s ezért a halálbüntetés is végső 
elemzésében e parancs tilalma; alá esik. 

Sőt az erkölcsi elv tartalmának bővitése oda vezet, hogy 
6 parancs az ember testi és szellemi épsége ellen irányuló cse- 
lekményeket is tilalmazza, mert az ember szervezetének alapos 

ismerete mellett tudjuk, hogy néha egy egész jelentéktelen ütés 
is az élet kioltására vezethet. Büntető törvénykönyvünk vonat- 
kozó rendelkezéseinek csak vázlatos ismertetése is egy külön 
fölolvasásra elegendő anyagot szolgáltatna s igy ezuttal csak a 
különösebb esetek kiemelésére szoritkozom. 

A katholikus egyházjog az öngyilkosság büntetendő voltát 
is meghonositotta. Montesguieu és kortársai juttatták diadalra 
a fölvilágosodás és a protestáns egyházak ama fölfogását, hogy 
az öngyilkosság erkölcs ellenes, az ember isteni rendeltetéséhez 
nem méltó ugyan, de büntetés az öngyilkosra nem szabható. 
Ma alig hisszük el, hogy az öngyilkos a multban nem pihen- 
hetett a temetőben s hogy Francziaországban egy 1670-ben kelt 
Ordonnence szerint: az öngyilkos javai elkoboztattak, a hulla 
(meztelenül) arczczal a földre forditva az utczákon meghurczol- 
tatott, hol a csőcselék sárral és kővel dobálta s azután föl- 
akasztatott. 

A fölvilágosodott József császár is az 1787-iki büntető 
törvénykönyvben megbecsteienitő eltemetést rendel az öngyilkos 
hullájára, az öngyilkossági kisérletet pedig fogházzal büntette. 
Az angol jogban egészen 1852-ig állott fenn az öngyilkos hul- 
lájának becstelenitő eltemetése, a kisérlet (vagyis ha az illető 
életben marad) úgy Angliában, mint Észak-Amerikában ma is 
fogházbüntetést von maga után, mert sulgos nyilvános jogtalanság 
az öngyilkosság. 

A többi államok büntetőjoga s igy a magyar büntetőjog 
is sem az öngyilkosságot, sem annak kisérletét nem büntetik 
de az már mégis az erkölcsi felfogás rovására irható, hogy a 
közvélemény az életben maradt öngyilkost igen gyakran az 
érdekesség különleges nymbusával övedzi. 

Az öncsonkitás csak akkor büntetendő, ha a katonai köte- 
lezettség teljesítésére képtelenné válik az illető. 

A halálbüntetés ellen a bölcsészek, politikusok, jogászok 
és más emberbarátok ezrei küzd -nek évszázadok óta, de a civi- 
lisatio lépcsőjén nem jutott az emberiség oly magasra, hogy 
a halálbüntetést az elkövetett büncselekmény megtorlásául szol- 
gáló büntétesek közül végkép kihagyja. 

Kálmán királyunknak korát meghaladó s a mai kort meg- 
szégyenitő fenkölt gondolkozására vall az, hogy halálbüntetést 
egyetlen büncselekményre sem szabott. 

Verbőezy hármaskönyve azonban már 18 esetet sorol fel, 
melyeknek büntetése: fej és jószágvesztés volt. 

Az 1723. t-ez. 9. §-a a hütlenségi esetek (nota infidelitatis) 
számát 9-re szállítja le s ezen esetekre nézve a bűnösöket , fejük 
és a részökre eső ingó s ingatlan javak elvesztésében" rendelte 
elmarasztalni. 

Az id. t. 10. és 11.-ezikkelyei ezeken fölül számos esetet 
rendelnek halállal büntetni, sőt a 11. czikk 7. §-a . sulyosbitással 
kimondandó főbenjáró büntetést" szab a szülő, testvér és vér- 
rokon gyilkosokra az ott jelzett többi bűncselekményekre, azaz 
a halálbüntetést is kinzások között kivánta végbehajtani. 

II. József alatt 1787—1790-ig terjedő időben a halálbünte- 
tés el volt törölve, de absolutistikus törvényeit halála előtt vissza- 
vonván, ujból a régi állapot állott elő. 

Az 1840: V. t.-czikkel kiküldött országos bizottság javaslata 
a halálbüntetést szintén nem vette fela büntetési nemek közé. 
Jelenleg érvényes büntetőtörvénykönyvünk a kalállal való bün- 
tetés kiszabását már csak két esetben engedi meg és pedig 

1. ha valaki a királyt meggyilkolja, vagy szándékosan 
megöli, vagy ezen cselekmények valamelyikének véghezvitelét 
megkisérli (btkv. 126. $§.1 p.) és ! 

2. ha valaki embert előre megfontolt szándékkal megöl 
(embert gyilkolt). 

Az 1. pont rendelkezése az állam feje ellen irányzott 
cselekvést kivánja ily sulyosan büntetni, mert a király az alkot- 
mányos monarchiák életében is oly fontos közjogi hatáskörrel 
bir, hogy annak élete fokozottabb büntetőjogi védelemben része- 
sitendő. 

A 2. pont esetében pedig a társadalmi rend ellen az emberi 
legnagyobb foku gonoszsággal vétő bűnöst kivánja szintén a 
legnagyobb büntetéssel sujtani. 

A btkv. revisiójának kérdésével kapcsolatban a halálbünte- 
tés eltörlését is nyomatékosan követeli a jogászközönség és 
lehet is remélni, hogy a humanismus győzni fog. 

Az állam elég erős arra, hogy az emberi élet ellen törő 
bünösöktől a társadalmat végkép megszabaditsa anékül, hogy 
az állam a talio rendszere szerint kellene büntessen. 

Más volt a multban a helyzet. Akkor a társadalom nem 
volt annyira consolidálódva, hogy az ily nagy foku bűnösöket 


VALLÁS, ERKÖLCS ÉS JOG. 255 


ártalmatlanná tehesse máskép, mint a halálbüntetés alkalma- 
zásával. Lehetne ugyan azt mondani, hogy a halálbüntetés 
eltörlését kezdjék a gyilkosok: azaz ne gyilkoljanak, s akkor 
nem lesz miért alkalmazni a halálálbüntetést, de a humanismus 
szelleme éppen azt követeli, hogy ne vegyük el az életet : AZA 
a mit tévedés esetén visszasem adhatunk. 

A halálbüntetés kezdetben, a mint érintve volt, a talio rend- 
szerén alapult, később azonban azt, mint elrettentési büntetést 
alkalmazták: 

A. büntetőjogok a büntetés czélja tekintetében más és más 
vezérelvet fogadnak el s a szerint változnak azután a büntések is. 

Ma a büntetés czélja összetett és pedig: a fenyités az 
erkölcsileg romlatlan egyénekre nézve; javitás, a kikre a társa- 
dalmi és erkölcsi jobbátétel lehetséges és ártalmatlanná tétel a 
javithatatlanokra nézve. 

A halálbüntetés e czélok közül ma egyiket sem szolgálja, 
mert az ártalmatlanná tétel az életfogytig tartó szabadságvesztés 
alkalmazásával is elérhető. 

Ennek daczára a halálbüntetés nagyobb mérvben és sokkal 
több államban nyer alkalmazást, semhogy azt a fejlődés mai 
álláspontjáról nézve indokoltnak tarthatnók." 

A kerészténység, mint erkölcsi tényező és haladottabb 
világfelfogás eredeti tisztaságában, mint a halálbüntetés elvi 
ellentéte jelentkezik. Abban az erkölcsi rendszerben, a melyben 


1 A halálbüntetés ma még fennáll: Angliában 3 cselekmény miatt 
(gyilkosság, felségsértés, hadihajó felgyújtása). A mültban itt 240-féle bün- 
cselekményre volt halál szabva. — Francziaországban a multban 115 cselek- 
mény büntetése volt halál, ma is még 12 cselekmény büntetésekép áll fenn 
a halálbüntetés. 

Fennáll továbbá Németországban 4 cselekményre, Ausztriában 6 cse- 
lekményre, továbbá Orosz, Spanyol, Bolgár, Török és Finnországban, Bel- 
giumban és É.-Amerika egyes államaiban, de Finnországban 1826. óta és 
Belgiumban 1863. óta nem alkalmazták, tehát a birált erkölcsi fölfogás jutott 


diadalra. evig 
Ez idő szerint törvényileg el van törülve Portugáliában (1864.), Hol- 


landiában (1870.), Olaszországban (1889.), Norvégiában (1902.), Sweicz egyes 
cantonaiban, San-Marinoban (1848.), Észak-Amerika egyes államaiban és 
Romániában (1864.) Az ostrom-állapot mindenütt kivételes cset. 

Angliában, Ausztriában, Orosz- és Magyarországban felakasztással, 
Francziaországban guillotin-nal, Németországban pallossal, Eszakamerikában 
villamos árammal hajtják végre a halálbüntetést. 

a megtért /iu többre becsülendő, mint a sohasem vétkező — a 
halálbüntetésnek nincs helye. A keresztény vallás erkölcsi 
diadala lészen tehát a halálbüntetés általános eltörlése. 

VILI parancsolat : Ne paráználkodj — tulajdonkep az emberi 
nem szaporodásának örök törvényeit volt hivatva az elfajulások 
ellen megóvni. A szaporodás alapja a nemi élet, a nemi élet 
tisztasága ellen való minden cselekedet paráznaság. I 

E parancs tilalma a beteges nemi ösztönök nagy problemájába 
kapcsolódik bele. A psychopathia sexualis a büntetőjog szem- 
pontjából is a legsajátságosabb és legnagyobb problemák egyike. 

E mellett a keresztény-erkölesön felépült monogámia a nő 
erkölcsi értékének a megvédését is feltétlenül megköveteli. 

Ezek a szempontok a különböző nemzetek jogában, külön- 
böző módon nyertek megoldást, azonban az európai államok 
mindenike lényegileg a szemérem elleni, illetőleg fajtalansági 
cselekedetekként találta üldözendőnek a paráznaságot. 

Legújabban az orvosi tudomány kiváló harczosai közül 
igen sokan a büntetőtörvények ama rendelkezéseit, a melyek a 
homosexualitásra vonatkoznak, törlendőknek találják és a tette- 
seket nem büntetés, hanem orvosi kezelés alá venni kivánják, 
mert nézetük szerint oly beteges jelenségekkel állunk szemben, 
a melyek a büntethetőséget kizárják. 

Ebben az irányban azonban positiv intézkedés még nem 
igen történt és a büntetlenséget egyedül az akarat-elhatározás 
szabadságát kizáró elmebaj fenforgásának a megállapithatása 
biztosítja. KB kérdésben lényegileg ma is a canonjogi felfogás 
uralkodik, a mely szerint a nemi ösztönnek házasságon kivül 
való kielégítése erkölestelen és büntetendő. E szigoru felfogás 
a viszonyok változása következtében enyhült ugyan, de még 
messzi vagyunk s a civilisatio útján felfelé haladva, talán else 
érjük a socialismus által hirdetett szabad szerelmet. 

A modern büntetőtörvénykönyvek a nemi élet körét érintő 
büncselekményeket : delicta carnis név alatt kezelik. 

A magyar büntetőtörvénykönyv e részben elég liberalis s 
csak az erőszakos nemi közösülést, szemérem elleni erőszakot, 
megfertőzést, természet elleni fajtalanságot, a vérfertőzést, a 
szemérem elleni bűntettet (férjes nő megtévcsztését) házasság- 
törést, csábitást, a szemérem elleni vétséget, (szemérem sértő 
iratok, képek terjesztése) és szemérem sértő cselekmény által 

való közbotránkozást rendeli büntetni. A lesbiai szerelem azon- 
ban nem büntetendő.! 

A 8. parancsolat: ne lopj ! 

E bűncselekmény akkor keletkezett fogalmilag, a mikor a 
magántulajdon elismerve és azután megsértve lett. A társadalmi 
élet oly alacsony fokán, a mikor még egyes ingó tárgyakra kizá- 
rólagos jog nem volt szerezhető, e bűncselekmény nem létezett. 

Az enyém-tied közötti különbség azonban a társas együtt- 
élés kezdetén igen hamar megszületik, mert akkor az egyes 
eszközök nagyon becsesek voltak és mindenki féltette. 

A legrégebbi törvénykönyvekben ezért találjuk meg a tiltó 
parancsot: ne lopj és ennek szigoru büntetését. 

E parancs azonban nemcsak a mai értelemben vett lopást 
tilalmazta, hanem a gazdasági élet fejlettségéhez mérten tilal- 
mazta általában az összes vagyonjogi sértéseket. 

E parancs: ne iopj! ma a vagyon elleni cselekmények- 
nek csak egyik generalis tipusát: a lopást fedi, melynek kere- 
tén belől a magyar btkv. számos különböztetést tesz, de egyben 
a vagyon ellen többi cselekményeket is a mai fejlett gazda- 
sági életnek megfelelően részletesen szabályozza. 

Így nyertek szabályozást a lopáson kivül a rablás, zsaro- 
lás, sikkasztás (zártörés) hűtlen kezelés, jogtalan elsajátitás, 
orgazdaság, csalás, csalárd és vétkes bukás, ingó és ingatlan 
vagyon rongálása. 

A kihágásokról szóló törvény X. fejezete szintén a tulajdon 


1 A római jog eleinte nem bünteti az ily cselekedeteket, csak a nagy- 
mérvü erkölcstelenség hatása alatt keletkezett Lex Julia de adulteriis helyezi 
büntetés alá a struptum-ot és adulteriumot. Később a lenocinium (kerités) 
incestus (vérfertőzés) és a bigamia kerülnek büntetés alá. 

A szemérem elleni erőszak és erőszakos nemi közösülés a vis privata 
és publica fogalma alá estek. E kérdésben Németország a socialis ,Freie 
Liebe" jelszavával szemben az 1900 április 25.-én kelt törvénynyel (Lex Heinze) 
a liberalisabb felfogás útjáról letért és a szeméremérzet (3chamgefühl) meg- 
sértését is büntetés alá helyezi, habár az nem fajtalan iratokkal, vagy 
előadásokkal történt volna is. 

A magyar btkv. által tiltott szemérem elleni büntettek és vétségek 
miatt: 1901-ben 1336 feljelentett egyén közül 212; 1902-ben 1417 közül 245 
és 1903-ban 1613 közül 825 egyén itéltetett el. 

1908-ban e büncselekmények miatt már 515 az elitéltek száma, kik 
közül unitarius: 1 férfi s egy nő. Nagyon kedvező eredmény. 


Keresztény Magvető 1908. 18 

védelmét ezélozza. Ezen fölül számos törvény és rendelet védi 
a magántulajdont különböző formában, mert a modern államok 
egyik legelsőrendü feladata: a vagyonbiztonság minél nagyobb 
mérvü megszilárditása. 

Nem lehet ezélom e helyen a fennebb elősorolt bűncse- 
lekmények jogászi magyarázása, de szükségesnek tartom kiemelni 
amaz erkölcsi elveket, a melyek a jelzett bűncselekmények 
szabályozásánál kellő méltánylásra találtak." 

A lopás ugyanis leggyakrabban az életfentartáshoz szükséges 
javak megszerzése ezéljából követtetvén el, 4 k. értéken alóli 
élelmi és élvezeti czikkek lopása enyhébb elbirálás alá esik, hacsak 
nem oly módon követtetik el, a mely a törvény különösen szigo- 
rubb intézkedését vonja maga után íbetörés, bemászás stb.) 

Az ilyen lopás tisztán humanitárius szempontból 8 napig 
terjedhető elzárással büntetendő kihágást képező cselekmény- 
ként van szabályozva.? 

Ekként büntette a biróság egy esetben azt, a ki az urvacso- 
rából megmaradt bort megitta. 

A gyümölcs-lopást, a mi falusi életviszonyaink szerint még 
mindig nem tekintik a magántulajdon sulyos megsértésének s 
ez vezette a törvényhozást arra, hogy a köznépnél nagyon 
jyakori gyümölcslopást kivegye a btkv. 336. §. 3. pontjába ütköző 
s a lehető legenyhébben kiszabható 6 hónapi börtönnel bünte- 
tendő bűncselekmények közül, mivel 12—16 év közötti gyermekek 
is igen gyakran estek e bűnbe. Az 1894: XII. t-ez. 93. §-a e 
cselekményt 200 k.-ig büntethető kihágásnak declaralta s ugyanitt 


! A római XII. táblás törvény a tetten kapott tolvajt (furtum manifestum) 
halálal bünteti, a más tolvajt (furtum nec manifestum) az ellopott dolog két- 
szeresével. A római jog szerint : fur est, gui dolo malo rem alienam contrectat. 

A császárok korában különös intézkedéseket találunk az éjjeli, a holt- 
tostről, a fürdőből való lopás és zsebtolvajlás tekintetében. 


" Hogy a biróságok minő humanusan igyekeztek a törvényt kezelni, 
érdekesen illusztrálja az az eset, hogy egy alkalommal a bpesti tábla kimon- 
dotta : a luczorna élelmi ezikk., 

Ezzel szemben azonban — bármily élvezetet is szerez a cultur- 
embernek a fogpásztával való logmosás — a biróság kimondotta, hogy: a 
fogpászta nem élvezeti ezik. Nem is! A koksz, kőszén, tűzifa, még ha tüze- 
lés czéljából lopattak is — szintén nem tekintetnek élvezeti czikkeknek " 


sát a bikv. szerint büntettetnek, ha (2 Írt) 4 k.-án aluli értéket képvisel- 
lek 18. 

számos oly cselekmény, a melyek falun igen gyakoriak, kihágás- 
nak vannak minősitve. 

A humanus szellem hódítása ez a bűncselekménynyel 
arányban nem állott szigoru büntetésekkel szemben. 

A családi élet körén belől történt lopások tekintetében 
— szintén a moralis alapra való figyelemmel — a törvény a 
bűnvádi eljárást a sértett fél inditványától teszi függővé (Btkv. 342). 

Ugyanez az elv áll a szolgálatban, fizetésben, háztartásban 
és házközösségben élőkre nézve is. (Btkv. 343). 

De viszont éppen a bizalmi viszonyra való tekintettel 
ezekben az esetekben sulyosabb büntetést is állapít meg. 

Hogy a lopás mily gyakori bűncselekmény, leginkább iga- 
zolja az a szomoru tény, hogy 1903-ban a járásbiróságoknál 59946 
egyén ellen tétetett feljelentés, ebből elitélve lett 17641; a tör- 
vényszékeknél feljelentés tétetett 41846 egyén ellen, elitélve lett : 
9775 égyén. 

Ugyancsak 1903.-évben tulajdon elleni kihágás miatt: a 
kir. jbiróságok: 901, a közigazgatási hatóságok 8820 egyént 
itéltek el. 

Az erdei lopás miatt elítéltek száma : 99,714; a mezőrendőri 
kihágás miatt elitéltek száma 9565. 

A lopások százalék szerint deczember és januárius havá- 
ban követtetnek el a legnagyobb mértékben. 

IX. parancsolat. A tizparancsolat oly fejlett kor szüleménye 
levén, a midőn az enyém-tied közötti különbség már ismert 
fogalmak voltak, kétségtelen, hogy a jogok érvényesitése szer- 
vezett hatóság előtt történt. Azonban a vitás kérdések általá- 
ban nem levén Salamoni itélettel megoldhatók, a biró az igaz- 
ságot csak a bizonyitékok alapján derithette fel. Ez tette szük- 
ségessé, hogy a nagy törvényalkotó az igazmondást isteni 
parancs alakjában tegye mindenkinek kötelességévé, érezvén, 
hogy e nélkül a legbölcsebb biró sem találhatja meg az igazat. 

Ma, a XX. században is az igazságszolgáltatás a tanu- 
kihallgatást azzal vezeti be, hogy a tanut figyelmezteti: Ne 
mondj a te felebarátod ellen hamis tanubizonyságot ! 

Ha pedig a perben álló fél kell megerősítse esküvel vita- 
tott igazát, akkor — ha nem mond igazat — hamis esküt tesz. 

A hamis tanuzás és hamis eskü ily élesen csak a későbbi 


korban különülnek el. 
198 

A római jog a hamis esküre egyáltalában nem szabott 
büntetést; azt vallásháboritásként fogta fel és erkölcstelen 
cselekménynek tekintette. 

A hamis tanut azonban a XII. táblás törvény a tarpei 
szikláról való lelökéssel rendelte büntetni. 

A középkor úgy a hamis esküt, mint a hamis tanuzást 
valláselleni cselekménynek tekintette, mivel az Isten megsértését 
látta abban. Ez okból e cselekmények fenn vagy fenn nem 
forgását nálunk 1864-ig, illetve az 1868. 54. t-ez. meghozataláig a 
szentszékek állapították meg s a világi biróságok csak a bünte- 
tést szabták ki. 

Ma már ott tartunk, hogy a legtöbb állama hamis esküt, 
hamis tanuzást az állami igazságszolgáltatás elleni bűncselek- 
ménynek tekinti. 

A jelenleg érvényben levő magyar büntető törvénykönyv a 
hamis eskün és hamis tanuzáson felül az igazságszolgáltatás 
elleni bűncselekménynek tekinti a hamis vádat, bűnpártolást és 
ennek keretében a fogolyszöktetést. 

A büntetőtörvénykönyv a hamis tanukkal egyenlőknek 
tekinti a hamis szakértőket, forditókat és tolmácsokat. 

A büntetés a részletesen szabályozott hamis eskü és 
hamis tanuzás stb. különböző eseteihez képest nagyon változó, 
l napi fogháztól 1—5 évig terjedő fegyházig fel. 

Itt említhetem meg az okirat-, bizonyitvány-, bélyeg-, véd- 
jegy és pépzhamisitásokat, a melyek a mai forgalmi és fejlett 
jogi életben oly nagy szerepet játszanak s a melyeket éppen 
ezért legújabban a közhitel és jogi fogalom elleni bűncselek- 
ményeknek nevezzük. 

Az 1906. évben hamis tanuzás és hamis eskü miatt 75, 
(u. — ); hamisvád miatt 23, (u. —) okirathamisítás, hamis- 
bizonyítvány kiállítása és bélyeghamisitás miatt 755, (u. 1 nő, 
l férfi) pénzhamisítás miatt 831 (u. 1 férfi) egyén volt elitélve. 

X. parancsolat: Ne kivánjad a te felebarátod házát, vagy 
feleségét, se szolgáját, se szolgáló leányát, se ökrét, se szamarát, 
sem semmi vagyonát, melyek a te felebarátodéi. 

A nagy törvényhozó e generalis szabályozással mindazt 
megtiltotta, a mi a többi parancsolatokban tiltva nincs s mindazt, 
a mi a társadalmi életben az egyén és család érdekkörét érintheti. 

A ház, mint a tulajdon és birtok tárgya; a ház a magán- 

. lakás sérthetlensége, mint vagyontárgy a rongálás szempontjá- 
ból került keltegétial egyszerüséggel jogi védelem alá. 

A feleség, mint a monogámia intézményének legtöbbre 
becsült kincse, a szolga és szolgáló, mint a békés családi élet 
kiegészitő részei; ökör, szamár, mint a kezdetleges gazdasági 
viszonyok legtöbbet érő vagyona részesülnek védelemben. 

Szóval mindazok a dolgok , melyek a te felebarátodéi" 
— a tizedik parancs szerint tiltott dolgok. — 


xk 
kk k 


A papirpénz hamisitás és választásoknál való visszaélések, 
a vagyonbukás csőd formájában, a sürgönytiítok megsértése, egye- 
temi indexek és iskolai bizonyítványok meghamisítása stb. 
stb. mind az újabb kor szüleményei s így ezekről a tizparancsolat 
megalkotója nem rendelkezett, de a tizparancsolat szelleme által 
áthatott egyén ezeket is tiltottaknak találja, minden határozott 
parancs nélkül. 


1 A reánk nézve érdekes és kedvező bűnügyi statisztika a következő : 
I. 1903. évben szabadult egyének között unitarius : 


1. Szem. elleni bűncselekményért büntettve volt . . 181 —  0429/, 
2 Vagyon elleni bűneselekmény miatt. : :, -t ., sre a dősesziy0:85045 
3. Egyéb: büncselekményért. . . .. -. ; 18 ass 0389/, 


II. Az 1906. évben a törvényszékek által BtöÉve dat 77828 egyén közül 
unitarius volt: 242 férfi, 18 nő ; 9/9-ban kifejezve : 0-31 férfi, 006 nő. Ked- 
vező eredmény. 4 

1. Személy elleni bűncselekményért elitélve volt: 138 férfi, 0399/, ; 
24. nő, 0-7070/, ; 

2. Vagyon elleni bűncselekményért: 87 férfi, 0-7249/9; 22 nő, 0-069/9 

Bűncselekmények szerint büntetve volt: Hat. ell. erőszak : 6; izgatás 
(btkv.171—174) 3 ; magánosok elleni erőszak : 19 ; pénzhamisitás : 1 ; szemérem 
elleni bűntettek (2383, 241—250 §) 1 férfi, 1 nő ; rágalmazás : 15 férfi, 4 nő ; szán- 
dékos emberölés : 1 férfi, 1 nő ; gondatlanságból elkövetett emberölés : 2 férfi, 1 
nő ; gyermekölés : 1 nő, magzatelhajtás 1 nő; párviadal : 3; könynyü 1s. : 40 férfi, 
10 nő ; sulyos testi sértés: 50 férfi, 6 nő; halált okozó t. sértés: 6 férfi, gon- 
datlanságból okozott s. t. sértés : 2 férfi ; magánlak sértés : 5, lopás bűntette : 
45 férfi 9 nő; lopás büntette : (326. § 3. 4. p.) 12 férfi, 3 nő ; lopás bűntette : 
(336. § 7. 9. p.) 8 férfi, 1 nő ; lopás bűntette : (238. § visszaeső) 3 férfi, egyéb 
lopás miatt: 2 férfi, 1 nő; sikkasztás tb: 5 férfi, 3 nő: jogtalan elsajátitás : 
4 férfi, 2 nő; orgazdaság, bűnpártolás : 3 férfi, 3 nő ; okirathamisitás : 1 férfi, 
1 nő; csalás és vétkes bukás: 2 férfi; más vagyonának : megrongálása: 1 
férfi; gyujtogatás, vizáradás okozása: 5 férfi; vaspályák, hajók stb. meg- 
rongálása: 1 férfi. Összesen: 242 férfi, 48 nő. 

A népesedési arányszámhoz képest az eredmény nagyon kedvező. 

Ezek után még rá akarok mutatni arra, hogy a jogéletben 
épúgy vannak jogi tévelygések, mint a valláserkölesi élet terén 
s valójában azzal szorosan össze is kapcsolódnak. 

Ismeretes ugyanis, hogy a babona és tévhit folytán hosszu 
időn át az állatokat is lelkes teremtményeknek tekintették s a 
jogélet szintén csatlakozott ehhez és kijelentette, hogy akkor 
büntetendők is. 

Ebből keletkeztek az úgynevezett állatok elleni perek 
(Thierprocesse.) 

Így Francziaországban a XVI. század hires jogásza (Bar- 
thelémy Chasonée) a patkányok mellett tartott védbeszédével 
alapitotta meg hirnevét. Az állatokat vizsgálati fogságba helyez- 
ték az emberekkel együvé zárták. Baselben 1474-ben tüzhalálra 
itéltek egy kakast azon a czimen, hogy bizonyára az ördögökkel 
czimborált, mivel állitólag tojást tojt. 

Francziaországban 1408-ban halálra itéltek egy sertést, 
mert egy gyermeket megölt és 1864-ben Pleternitzben (Orosz- 
országban) a népbíróság szintén halálra itélt egy sertést, a 
mely egy egyéves lánykának a fülét leharapta. Ma ezekért a 
szülőket bünteti a biróság gondatlanság miatt, ha nem ügyel- 
nek gyermekeikre. 

1866-ban a widovitschi parasztok egy sáska felett tartottak 
törvényszéket s ürnepélyesen halálra itélve vizbefulasztották.! 

K vázlatos ismertetéssel csak azt akartam szemlélhetővé 
tenni, hogy a Jézus tanitásai által kiegészített s a nyugateurópai 
müveltség alapjául szolgáló valláserkölcsi parancsok rendelkezéseit : 
a 10 paramcsolatot ma már országos törvények helyettesítik, de fölös- 
legessé nem teszik, mert a 10 parancsolatban benne van a mai 
fejlett és bonyolult társadalmi szervezet összes szabályainak 
a csirája — a mint ezt már hangsulyoztam. 


(II. Javitó intézetben volt 1905-ben összesen 634 fiu, 75 leány, ezek közül 
unitarius : 4; ugyanennyi volt 1906-ban is és pedig 1 Aszódon és 3 Kolozsvárt. 
Az 1902. és 1907-ik óv az unitariusokra eritikus évnek nevezhető, mert 
24 illetve 25 növendék volt élö intézetben. 

Évek szerint: 1901: 1902: 24; 1903: 4; 1904: 5; 1905: 5; 1906: 
4.5; 1907: 27. A lészen lg feleljenek a katonát, Több, Hebk bizo- 
nyos, hogy tévedés kell legyen. 


" L. részletesebben: Anira: "Thierstrafen und Thierprocesse. 1891. 

Es itt, az igazságszolgáltatás szerény harczosaként, kész- 
séggel elismerem, hogy a 10 parancsolatban rejlő erkölcsi sza- 
bályok a bűncselekménytől való visszatartóztatásra ma is hatéko- 
nyabbak, mint a büntetőtörvénykönyv szigoru intézkedései, a 
melyeket a törvény kihirdetése következtében mindenkinek 
tudnia kellene, de mégis nem ebből, hanem a vallás erkölcsi 
tanításaiból tudjuk, hogy mi szabad és mi nem szabad. S ha 
valaki a biróság elé kerül ott: a törvény nem tudása senkinek 
mentségére nem szolgálhat. 

Végül rá akarok mutatni a vallási, erkölcsi és jogi-élet 
terén észlelhető belső forrongások sajátszerüségére. 

A kelet theokratismusából a nyugati társadalmi élet fejlő- 
désével kapcsolatosan a differentialódás törvényénél fogva a 
vallás körébe nem tartozó elemek a történeti fejlődés lassusá- 
gával rendre kiváltak. (A görögöknél az ethika már háttérbe 
szoritja a vallást, de még nem vált ki.) 

A római társadalomban a jog teljesen kiválik a vallás 
köréből és annak művelése valóságos művészetté fejlődik, de 
a szokás és erkölcs (mos, mores) még egybefoglalt fogalom. Az 
erkölcs teljes kiválása csak a germán társadalmi életbe ment végbe, 
mert csak itt tesznek szigoru különbséget a lelkiismeret foruma 
elé tartozó erkölcs és az általános magaviseletet szabályzó szokás 
(illemszabály stb.) között. (Die Sitte und das Sittliche).! 

Igy jutottunk a fejlődés folyamán oda, hogy a vallás, 
erkölcs és jog küzdelmét szemlélhetjük. 

A nyugoteurópai társadalomban a vallás világi uralma a 
pápaságban jutott kifejezésre, de ez ma már bevégzett intézmény. 

A vallás a fejlődés folyamán visszaszorult kizárólagos 
körére: az ember és az általa hitt fővalóság (Isten) között való 
viszony szabályozására, a lelki élet ápolására, mert a vallás 
tartalma lényegileg érzelmi dolog (Herzenssache.) 

Ez az indoka annak, hogy a vallás az államéletből ki is 


! Jehring levezetése : 

1. Die thatsáchliche Ordnung des Volkslebens, die Gewohnheit. 

2. Unterscheidung des verbindlichen und des nicht verbindlichen Theils 
derselben als Gewohnheit und alle Seiten der sittliechen Ordnung um- 
fassende Sitte (diké, Mischpat, dhárma). 

3. Ausscheidung des Rechts in seiner vollsten Selbstündigkeit durch die 


Römer, 

kapcsoltatott az igazi szabadság földén: Amerikában már régen 
s a continensen legközelebb Francziaországban. 

Ez azonban a vallást igazi feladatában nem akadályoztatja, 
sőt alkalmasabbá teszi annak minél teljesebb megvalósitására. 

A hosszu fejlődést vizsgálva, azt is meggyőződéssel hirdet- 
hetjük, hogy a jövőben a különböző vallások lényeges dolgokbam 
föltétlenül közeledni fognak egymáshoz, ha a külső árnyalatok 
szaporodnak is. 

A mi apostolunk : Dávid Ferencz által tanitott mindenütt 
jelen való Egy Isten eszméjét a tudomány is igazolta, a midőn 
a világfelfogás alapjává a monismust tevéés a legutóbbi vizsgá- 
lódás ha megerősítést nyer, az anorganicusról is kimutatja, 
hogy lényegében organicus. 

Szóval az lesz a legáltalánosabb igazság a jövőben, a 
melyet a vallás tartalmaz és a tudomány megerősit. 

A vallás a történeti fejlődés eredménye levén: a vallásos 
eszme és a vallásos cultuszok ápolására szolgáló intézmények 
(egyházak) nemhogy elenyészni, hanem a fejlődés örök tövényé- 
nél fogva — bár módosult alakban — még tökéletesbedni fognak. 

Sőt a socialismus hirdette egyéni érvényesülés helyes 
conseguentiája egyenesen arra vezet, hogy a hit és vallásos 
gyakorlat egyre változatosabb lesz, tehát az egyházi szervezet 
is fejlődni fog. Ma is pld. a föld lakói 3642-féle nyelven körül- 
belől 1000-féle vallás tanitása szerint imádják a nagy minden- 
ség urát. 


Das Recht. 
a) Das fas. 
b) Das Jus. 
4. Schcidung 


Gegensatz : mos, mores 


(Sitte und Moral — beide noch eins) 


der Sitto vom Sittliehen dureh die Germanen. 


Das Recht. Das Sittliehe im en- Die Sitte (sittsam, 
(rechtmüssig, unreecht- geren Sinne, die Moral, ehrbar, anstündig, 
miűssig, rechtswidrig), (sittlich, unsittlich, schicklich, passend, 

Gewohnheitsrecht, 


moraliseh, unmoralisch. ziműen ús Sam 


,;.  Entsprechende Untersecheidung der subjectiven Immanenz dieser drei 
Seiten ((Gefühl). 
Das Rechtsgefübl. Das Sittlichkeits- — Das Schieklichkeits — 


i gefühl. oder Anstandsgefühl. 
6. Besondere Hervorhebung der praktisehen Function desselben : 


Der juristisehe ! Das Gewissen. ; Der sociale Tact 
Takt, 

Ezt a fejlődést nem lehet félteni a socialis élet átalakulása 
következtében föltétlenül beálló erkölcsi változástól, bármiképen 
is alakuljon ki az, mert a civilisatio útján fennebb és fennebb 
haladó emberi társadalom legelső törvényével, a vallási paran- 
csokkal úgy vagyunk, mint a sejtoszlással. 

Az egy sejt akárhányfelé oszlik is, lényegében ugyanaz 
marad, a vallási parancs is lényegéből valamit mindig tovább 
ad s lényegében ugyanaz marad. 

A vallási, erkölcsi és jogi szabályozások teljes elkölönülése 
is csak látszólagos s a benső kapocs ezek között lényegileg 
megmaradt. 

Ha tehát a vallások fejlődésével az erkölcsi szabályokra 
vonatkozó észfeletti kényszeritő okok el is esnek, a vallásos 
parancson alapuló erkölcs bukása még koránt sem jelenti az 
erkölcs lehetetlenségét, hanem csak azt, hogy a tisztán tulvi- 
lági alapzaton állott erkölcsöt az érzelmek parancsolta immanens 
erkölcs váltja töl, s emellett a vallásoknak mindig lényegéhez 
fog tartozni, hogy az erkölcsre is befolyást gyakoroljanak. 

A fejlődő társadalomra csak ott rejlik nagy veszély, a hol 
az ethika a vallással még annyira össze van nőve, hogy a 
vallásosság hanyatiásával az erkölcs is szétzüllik. 

A sociologia mindenesetre nagy és szép feladatot vállalt, 
a midőn az egyéni és társadalmi morált oly alapos vizsgálódás 
tárgyává tette. 

A történelmi materialismus hivei az emberi társadalom 
fejlődésében minden eszmei és morális erő közrehatását kizárt- 
nak tekintik. 

Az erköles szerintük a mindenkori gazdasági rend szük- 
ségszerü visszaverődése.! 

Hasonlóan a vallás és jog is, a melyeknek az események 
kialakulásában ép úgy nem lehet szerepet tulajdonitani, mint 
a szivárványnak az égiháboruban, a melyről pedig tudjuk, hogy 
a nap sugarainak a vihar után jelentkező s a felhőkben meg- 
tört visszfénye. 

Bernstein a történelmi-materialismus által vallott elvet az 
evolutionalisták által vallott elvhez úgy hozza közelebb, hogy 


: Marx. Engels Achile Lonia, 

ezt mondja: akia materialista történelmi elméletet alkalmazza, 
köteles azt legkifejlettebb és nem eredeti formájában alkal- 
mazni, vagyis köteles a termelési erők és termelési viszonyok 
kifejlődése és befolyása mellett az illető kor, jogi és: erkölcsi 
fogalmaival, történelmi és vallási traditióival, a földrajzi és 
egyéb természeti befolyásokkal, a melyekhez még az emberi ter- 
mészet szellemi képességet istartoznak, a legteljesebben számolni." 

A görög bölcsészek tanitásától elkezdve a későbbi korok 
bölcsészein át le napjainkig az emberi szellem kiváló képvi- 
selői tanították és tanitják ma is, hogy az emberi életnek bizo- 
nyos alapvonásai minden emberben közösek s az alapfeltételek 
fenforgása esetén azonos a jó és rossz cselekedetek iránti ma- 
gatartásunk is, amely az ethica alapja. 

A moralt akár a spiritualista, akár az evolutionalista, 
akár a positivista szempontból vesszük vizsgálat alá, az minden- 
esetben a kötelességek összeségét jelenti, vagyis ama szabályok 
társadalom léte és fejlődése érdekében az emberek magatartá- 
sára irányadók s amelyek vezérelve az egyén akaratának hár- 
moniája az összeség akaratával. 

Hogy az egyén akarata és cselekvése mennyiben van az 
összeség akaratával harmoniában — azt a mindenkori társa- 
dalmi felfogások határozzák meg, mert minden erkölcsi elv 
azzal a kulturközzel esik egybe, a melyből kiindult s az erkölcsi 
szabályok tartalmilag mindig kulturszabályok. 

Nem szabad tehát félnünk, hogy az ethikai idealismus 
tulvilági talpazat nélkül veszendőbe megy, mert az embernek 
maradandó tulajdonsága, hogy minden ledőlt bálvány helyett 
újat emel s minden szétfoszlott eszmény helyett, melyet a 
haladó ismeretek szétrombolnak, nyomban újat épit föl. 

És ettől annál kevésbbé kell félnünk, mert a fejlődés 
következtében ma már a jog is sokkal mélyrehatóbban foglal- 
kozik az egyéni és társadalmi erkölesesel, a mint ezt a mult- 
ban tette. 


Szóval ma már — mint régen a vallás — az emberi 


: Die Voraussetzungen des Socialismus und die Aufgaben der Social- 
demokratie. Stuttgárt, 1899, 

életviszonyokat minden vonalon a jog vonja szabályozási körébe, 
sőt ma a jog szabályozza a vallásokat is.! 

A jogélet azonban mindenütt az ethikai eszmény felé 
törekszik és haladásában mindig a legmagasabban álló népek 
és egyének belátását és meggyőződését tartja szem előtt. 

A jogi és ethicai normák közötti különbség lényegileg 
abban van, hogy a jog normái tulnyomóan tiltók, az ethicai 
normák pedig parancsoló jellegüek. 

A jogi tilalmak kikényszerithetők, az erkölcsi parancsok 
pedig csak megtartandók. A jogi szabályok is végeredményükben 
erkölcsi természetüek. 

Kant ironiával azt mondotta volt: ,Noech suchen die 
Juristen eine definition zu ihrem begriffe vom Recht" s ez ma 
is áll, mert a jog és erkölcs teljes elkülönülésének és viszo- 
nyának kulcsát maig sem sikerült megtalálni, habár nekünk 
jogászoknak is ér oly megszámlálhatatlanok a jog fogalmára 
vonatkozó definitióink, mint a theologusoknak a vallásra és a 
bölcsészeknek az ethikára nézve. 

Lényegében azonban a jog is az emberi társadalom tag- 
jainak: az egyes embereknek magatartását szabályozza s éppen 
ezért az erkölcs és jog területe teljesen egybe esik. Fedik 
egymást, mint a concentrikus körök.? 

Szóval az embernek az Istenhez való viszonyát tanitó 
dogmákkal szemben minden más szabályozás az emberi társa- 
dalomra vonatkozik és pedig divat, erkölcs, vagy jog alakjában. 

Az uralkodó társadalmi fölfogást megrögzitő erkölcsi sza- 
bályok azonban csak annyiban különböznek a jogtól, hogy az 
erkölcsi szabályok megtartására szervezett hatalom nincs, ellen- 


1 Az egyházakra vonatkozó különböző törvényeken fölül : 

1. Az 1877. XX. t.-ez. 90. §-a szerint: A gyám köteles arról gon- 
doskodni, hogy a kiskoruak vallásos ... polgáraivá váljanak a hazának. 

2. Az 1894. XXXII. t.-ez. a (gyermekek vallásáról) rendelkezésein 
fölül az 1895. XLIII. t.-ez. 26. §. szerint: , A gyermekek, kinek akár mind a 
két, akár csak az egyik szülője a bevett, vagy a törvényesen elismert val- 
lásfelekezetek egyikéhez sem tartozik, valamely bevett, vagy törvényesen 
elismert vallást követnek és abban nevelendők." 

? A jog és erköles teljes külön választásának egész iskolája keletke - 
zett Hugo Grotiussal s azóta Kant, Vidal, Letourneau, Szinding, Toullée, 
Lombroso, Garefal, Fenri és Janka védik ezt az álláspontot. 

ben a legmagasabbrendü társadalmi hatalom : alkotmányos 
monarchia vagy köztársaság a jognak nevezett társadalmi sza- 
bály felállitásakor egyuttal arról is gondoskodik, hogy annak 
érvényt szerezzen. ká. 

Innen a római jogi elassicus rövidségü mondás: ubi jus 
— ibi remedium — a hol jog van, ott az érvényesítésére vonat- 
kozó mód is adva van. 

Szóval az állam a megzavart jogrendet helyre állitja s a 
létező jogot az azt nega-lókkal szemben kikényszeriti, mig a 
társadalom az erkölcsi szabályok megtartására csak az erkölcsileg 
szilárd alapon álló szervezetében tud kényszeritőleg hatni. 

Az erköles azonban mindig többet kiván az egyéntől, 
mint a jog, sőt követelményeiben nemcsak a jognál, hanem 
annál a czélnál is messzebb megy, a melyet normáival elérni óhajt. 

Innen van az, hogy a szilárd erkölcsi alapon álló ember 
nem jön összeütközésbe a törvénynyel, amig az erkölcs és tör- 
vény fedik egymást, jóllehet a §-ok száma ezrekre megy. 

Az erköles azonban nem levén tételes szabályokban meg- 


! Az emberek védelme szempontjából tételes törvényeink érvénytelen- 
nek nyilvánitják a következő szerződéseket: 

1. Ha a házassági kötelék létesítése czéljából tétetik az igéret. 
(Ugynöki dij.) 

2. Az orvosnak tilos a gyógykezelés elvállalásakor előre dijat kikötni, 
mert közeli a veszély, hogy a beteg kényszerhelyzetét kizsákmányolja. A 
házi orvos honoráriumának megállapítása nem esik e szabály alá. 

9. Tilos az ügyvédnél az általa megindított pert magához váltani 
(1874. XXXIV. t.-ez. 57. §. A per tárgyának hányadát honoráriumként 
kikötni azonban nem tilos, (Ügyv. rend. 54. §.) 

4. Érvénytelen az oly szerződés, hogy az adós ingatlanait adja a 
hitelezőnek át a kamatok fejébe. Ez a föld-uzsora hazánkban nagyon el 
van terjedve, 

5. Tilos a jövő örökséget és hagyományt az örökhagyó életében 
eladni, mert az örökhagyó mielőbbi elhunyta ekkor az eladó örökösnek 
érdekében áll. 

; ú Az 1879. XL. t.-cz. 128. §-a tiltja, hogy valaki azért, hogy a birói 
árverésen meg nem jelen vagy ott megjelenve bizonyos összegnél többet 
nem igér — magának pénzbeli előnyöket kössön ki. E törvény ellen az 
u. n. ,árverési hiónák" vétenek. 

. Az ipartörvény a strike-ot összes vonásaiban jogérvénynyel nem bírónak 
mondotta ki (162. §.), de azóta a világ nagyot fordult, 
yt ÖL semaltom ame NEjbövt. szicölaskdlöki kizsákmányoló eljárása ellen Ameri- 

J Z yezősére erős társadalmi harcz foly. 

merevitve és a társadalom fejlődését nyomon kisérvén -- a fej- 
lődött erkölcs parancsa a prófétai ihlettel bírók lelkében meg- 
erősödvén, már akkor megszólal, a mikor jogtlag még tiltó pa- 
rancsba ütközik. 

Innen van az, hogy a világtörténelmi nagy átalakulásokat 
előidéző eszmék ihletett apostolai ugyanazon szempont alá esnek, 
mint saját koruk közönséges bűnösei. A vallási és társadalmi 
reformátorok ép azért jutnak összeütközésbe a törvénynyel, mert 
saját koruk által meg nem értett új erkölcsi világrend eszméit 
hirdetik. 

Saját koruk jogrendjét számukra igazolni nem lehetett soha. 

Ily korszakokban az ujitók bűncselekménye hősies erény 
s az ellenük folyó bűnper tragoedia. 

A jövő kor hirnökét az utókor azonban mindig igazolja 
és az eszme martyrjaként, az igazság bajnokaként tiszteli. 

Ezért van typikus jelentősége a szabadsághareczok hero- 
saira nézve a bitófának és ezért van oly megrázó hatása a 
golgothai képnek: Jézus kivégzésének két gonosztevő között. 


DR. Tóryn GyöRGy. 


Abrugyi György könyvnyomtatónk 
zsoltarforditó-é ? 


Damján, illetőleg Domján István, a M. Könyvszemle 1902. 
159—161 lapján egy fölfedezését tette közzé, mely a sepsiszent- 
györgyi székely múzeum könyvtárát egy ismeretlen maradt zsoltár- 
forditással gazdagitotta. 

Ugyanis maga Domján a múzeum kéziratai közt egy 
énekes könyvre akadt, melynek táblája belső felén ez van fölirva : 

, Anno 1615 (?) Tempore Combustionis Civitatis Kolosvar 
Scriptum et Compactum est hoc Gradual a Georgio Abrugy 
guondam Typographo eiusdem Civitatis." (E leégés 1655. történt. 
A gyujtogatókat is megégették a nádas terén.) 

E nyilatkozatot kiegészíti a 365. lapon e bejegyzés : 

, Finis cantionum per me Stephanum Makai. Scribebam Anno millesimo 
sexcentesimo guinguagesimo sexto die 23 Maji finis impositus Amplissimo 
Domino Georgio Abrugio. Laus et gloria Deo Sempiterno." 

Néhai földim, szegény Domján István már nem tudta 
észre venni a két följegyzés valódi értelmét. Abrugyi György 
kolozsvári könyvnyomtató a város 1655.-ki leégése idején iratta 
és köttette egybe a kérdéses graduált és zsoltár könyvet. Az 
énekeskönyv másolását nagy és terjedelmes volta miatt csak a 
következő évben fejezte be Makai István, Abrugyi Györgynek 
megbizottja, Ez a Makai István az 1620. körül működő kolozs- 
vári könyvnyomtató, Makai Nyirő (Rasor) János fia lehetett és 
segéde Abrugyinak. 

Szegény Domján nemcsak a kézirat keltét olvasta hibásan 
1615-nek 1655 helyett, a könyv 1709-beli tulajdonosát is Árkosi 
helyett Arkutinak írta. 

A fölfedezett graduál a kézirat 171—3865 lapját foglalja 
el s mivoltáról Domján semmit sem közölt. Kálvinista műnek 
nézte s tévedve erdélyi fölötte szegényes egyházköltészetöket 
egy kitünő unitárius költő elhóditásával gazdagította. Pedig a 

föl nem ismert énekgyüjtemény nem más, mint az 1630. körül 
épen Abrugyitól kiadott új unitárius énekeskönyv, melynek 
szerkesztője, Petki János kanczellár hazafias jeremiádjával és 
saját magának asklepiadesi zsoltáraival bővitője, Thordai János 
kolozsvári paptanár volt. Graduálja ennek a könyvnek csak az 
első íveket tölti be s nem más, mint az első prot. énekgyűj- 
teménynek, a hires Batthyány-kodexnek utánnyomása, mely 
kodexet Heltai és Dávid Ferencz egybeállitásából Kolozsvárt 
adták ki a XVI. százban először, 2—3-szor is; 4-szer 1610, 
5-ödször 1630 táján.! I 

Nemcsak az 1565 óta kivált unitáriusok, hanem a kétéves 
egyházban tovább is benmaradt kálvinisták egyaránt hasz- 
nálták a kolozsvári s talán a debreczeni sajtón is kiadott együt- 
tes énekeskönyvet. Talán épen a sok használat miatt ezek 
mind elkallódtak s a kálvinisták kezén forgott kézirati példá- 
nyok is a hibás másolatok mián elromlottak, mint erről Geleji 
Katona a tőle 1636-ban javitva (?) kiadott Öreg Graduál elő- 
szavában panaszol. 

A XVI. században csak Enyedi György püspök egyházi 
beszédében találtuk fölemlitését a régi nagy unitárius énekes- 
könyvnek, mikor a kisebb Kósa-féle gyüjteményt a hivek figyel- 
mébe ajánlja, akkor szól a régibbről is. 

A nagy énekeskönyv 1610. kiadásából is csak két pél- 
dány maradt fenn $Székelykeresztúr és Marosvasárhely prot. 
gymnáziumainak könyvtárában, ezek is ott sok hiánynyal. 

Mikor a kálvinista hívek az I. Rákóczi György 200 aján- 
dék graduáljával nagyobb községeikben boldogulhattak, két év 
mulva 1688. ban a testvér unitárius graduál ellen fordultak. 
Az orthodox püspök és fejedelem, mit ezekből felkutathattak, 
azokat mind tűzre hányatták. Ez elkobzás a dézsi országgyű- 
lés végzéseinek végrehajtása volt. Az ujabb kiadást is fej- és 
jószágvesztés terhe alatt eltiltották. A büntetés egy volt a fel- 
ségsértéssel. Az egységhirdető unitár. ének a Geleji bigott sze- 
mében is egy volt a Jézus istenségének megtagadásával. 

Az énekeskönyv újra kiadását konokul megakadályoztat- 
ták Apaffival is a XVII. sz. utolsó tizedéig. Csak az orthodox 


1 A Batthyány-kodexszel egybehasonlítását lásd az HI 7 Ph ee KÖZ: 
löny 1907. VI-ik füzetében, 

uralom bukása után juthattak új énekeskönyvhöz 1697-ben. 
Csak kormányengedélylyel adhatták akkor is ki és csak saját 
sajtójukon, melyet lengyel pénzen az akkor még Lengyelor- 
szághoz tartozó Danckában szereztek meg s hozattak el Ko- 
lozsvárra harmadik sajtójukként. 

Megérthetjük ezek után azt, hogy e veszedelmes időkben 
miért volt maga Abrugyi is, az énekeskönyv 1630 táján nyom- 
tatója, kénytelen már 1655—6-ban a tőle kiadott s hataiommal 
elkobzott énekeskönyv másolatát kéziratilag megszerezni. 

Nem a saját használatára kellett az neki: ki akarta nyom- 
tatni titokban s azután bizalmas emberek útján elterjeszteni. 
Hogy jobb legyen az elpusztultaknál, azért másoltatott több 
szükségesnek látszót hozzá. Tervében volt az összes zsoltáro- 
kat is közleni; de ezt már Heltainak eltiltotta Báthori István, 
úgy — hogy ez a világi Cantionalét adta ki az egyházat szol- 
gáló énekek helyett. Keseregve panaszol az előszóban a mos- 
toha idők ellen. 

Kétes az, hogy Abrugyi csak a Thordai zsoltárait becsülte 
volna. Az unitáriusok vegyesen szerették azokat szépségük 
szerint. Domján csak Thordai I. zsoltárát idézi a székely muzeum 
példányából. Valószínű, hogy a Thordaié mellett szebbek is 
vannak ott a régiekből vegyesen. 

Abrugyiról bizonyos az, hogy őt a legkiméletlenebb, leg- 
kérlelhetlenebb  censornak, az unitár. eretneket megköveztető 
Geleji Katona Istvánnak halála kecsegtette új énekeskönyv 
kiadhatásával. Hisz? az 1644—5-iki háborus időben is sikerűlt 
világ elé toszintani, hogy Geleji nyelvével éljek, egy veszedel- 
mes chiliazmust tárgyaló névtelen latin könyvet. 

A nagy és költséges énekeskönyvet hiában készíttették 
el, mert nem merte kinyomtatni. Csak az 1660 körüli folyto- 
nos zavaros időkben, az orthodoxia hősének, II. Rákóczi György- 
nek, bukása után merészelte a másik, jóval kisebb, halottas 
énekeskönyvet kibocsátani, mely jobban illett az akkori dögvé- 
szes idők siralmas gyászához és kétségbeejtő állapotához, 

Abrugyi György volt az országos üldözéseken, tömérdek 
viszontagságokon átment Heltai-sajtónak utolsó vezetője. E 
százévnél tovább működött első erdélyi magyar sajtónak végső 
művét elkopott, piszkos betűivel 1666-ban bocsátotta ki , [gaz- 
ságnak Aldozatja" találó czímmel. Ennek is minden példányát 

elpusztították a testvér protestáns felekezetek, Az unitárius 
egyház akkori elnyomott állapotához igen jól illően előbb meg- 
jelent halotti énekeskönyv is csak két példányban maradt fenn 
korunkra. 

Mindaz, a mit Domján e tárgyról ír, alaptalan föltevés, 
csak puszta sejtelem, melyet alkotójuk azzal tesz némileg való- 
színűvé, hogy a kálvinistákat minden forrás nélkül már a 
XVII. század elején beviszi Abrugyi György szülővárosába. 
Pedig az egyháztörténelemből tudhatná, hogy Abrudbánya ma- 
gyar lakosai, a többi erdélyi magyar város példájára, mind 
unitárius vallásra állottak 1568 táján s megfogadták papjokul 
a téritő Karádi Pált, Dávid Ferencz barátját s a , Balassi Meny- 
hárt árultatásának" nagyhírű szerzőjét, mely művét titokban 
nyomatta ki Óvári Péter barátjával a gyulafehérvári kir. sajtó 
utolsó műveként 1569-ben. 

A Domján kálvinistának vélt zsoltárait Thordai János . 
kolozsvári unitárius pap fordította le 1627-ben. Ez a Thordai 
János Bogáthi Fazakas Miklós földije példájára jobban meg- 
tanulta a mértékes verselést itthon, mint Ráday Gedeon az 
Odera melletti frankfurti egyetemen. Mikor Thordaink kiment 
ugyanazon egyetemre, még nem volt ott Opitztól, a német 
mértékes verselés alapvetőjétől mit tanulnia. 

Közel tiz, nagy gonddal írt másolata maradt reánk 151 
zsoltárának. A székely múzeumba 1887-ben került szép példány 
csak annyiban bővebb az ismert többi másolatnál, hogy Abrugyi 
György , Az Szent Dávid zsoltárkönyvének rövid magyarázat- 


ját" is oda iratta versekben — valószínűleg Thordai János 
műveiből. 


Szegény Domján István utolsó itt bemutatott művének 
homokalapját már az is eléggé kimutatja, hogy a magyar sajtó- 
és könyvnyomtatóinknak ügyében nem az egyedül illetékes 
RMK-tárhoz fordult, hanem a vasuton megismert abrudbányai 
kálvinista paphoz, az öreg Molnárhoz. Ez készséggel fogadta 
be Abrugyit abrudinak, sőt hitfelének is; de fájdalom! nem 
volt elég egyháztört. ismerete, hogy Bod Péter Polikárpusát s 
Bencezédi Gergely Abrudbánya unitárius egyházának történetét, 
vagy legalább a szintén ott lakott Kecskeméti Andrásnak saját 
egyházáról s annak Apaffitól felállításáról kiadottt , történeti 

vázlatát" ismerte volna.: Domjánt tehát e pap udvariassága is 
csak az útvesztőbe vezette. 

A kálvinisták 1672-ben tudtak Abrudbányán egyházat és 
iskolát alakitani. A XVIII. százban is az unitariusok voltak 
ott legnagyobb számmal, mig 1777-ben egy, a bécsi papok előtt 
megkeresztelt hitehagyott unitarius piaczi templomukat erővel 
el nem vétette. i 

Mindezekről Domján István mélyen hallgat s elkerüli a 
graduálos énekeskönyv ismertetését is. Csak az Abrugyi szá- 
mára a graduál elé 1 170 ivrétű lapon (mit D. elfelejtett 
megjegyezni) készült zsoltárkönyvről meri koczkáztatni azt a 
sejtelmét, hogy e zsoltárokat maga Abrugyi György fordította 
le, ki kálvinista typographusa volt Kolozsvár városának. Hasz- 
nálták is ráfogása szerint a kálvinisták e zsoltárokat másolat- 
ban egész a , Nagy (értsd: Öreg) Gradual" kiadásáig. E kiadás 
pusztitotta volna el mind a kézirati zsoltárokat a Székely 
Múzeum unikumján kivül — Domján hite szerint 

Íly kétes utánnajárás téteti meg Domjánnal az 1615-re 
képzelt ismeretlen , Abrugit" kálvinista zsoltárfordítónak is, az 
unitáriusok énekeskönyvét kálvinista graduálnak s a székely 
muzeumba került 1656-ban lemásolt zsoltárokat a régiekből 
enmaradt egyetlen egy másolatnak. 


! , Az Abrudbánya bányavárosi reformált egyház." Pest. 1861. 8. r. 


(1907) KANYARÓ FERENCZ. 


Comenius ismeretlen kiadásai. 


Comenius három könyvre osztva kezdi kiadni 1652-ben 
Sárospatakon magyar tankönyveit: , Eruditionis Scholasticae 
Mars. eveésttbulúna "Bars AL. Janus "es Pars III; Afriram." De 
a ,Janua" latin és német kiadása már 1638-ban megjelent 
Brassóban s a czímlap szerint már 4-edszer; a 9. és 10-dik 
kiadás is Lőcsén 1644. és 1655-ben. Ugyane 10-dik Brassóban 
is megjelent 1658-ban. Nem lehet tudni, vajjon a magyar saj- 
tók az ismert külföldi kiadásokat is számbavették, vagy csak. 
a belföldieket számították s ezeket is hiányokkal. 

Az [-ső résznek, a latin-magyar Vestibulumnak első ki- 
adása 1652-ben magának Comeniusnak felügyelete alatt Sáros- 
patakon jelent meg ; a 2-dik Lőcsén 1657-ben, 3-dik Sárospa- 
takon 1661., 4-dik 1662-ben ugyanott s tévesen harmadikként 
van nyomtatva. Az 5—7 kiadás ismeretlen. A 8-dikat Szabó 
Károly 1691-ről sorolja fel a RMK-tár II. kötetében 1685. sz. 
alatt s Lengyel András özvegyével Kolozsvárt nyomatja. Egy 
példányban látta e nyomtatványt a segesvári gymnasium könyv- 
tárában s mint teljesen épet irja le. Ugyane Vestibulum 2. és 
4-dik kiadását a RMK-tár I. kötetébe is fölvette. Íly zavarban 
látjuk a Janua kiadását is, — kétszeresen vannak beszámitva 
Szabónál. Nagy bibliographusunk a 8-dik kiadásnál sem vette 
figyelembe azt, hogy Kolozsvárt a lengyelektől szerzett új sajtó 
csak 1696-ban kezdte működését ,Kmita Andrásné költségé- 
vel." E Kmitáné 1699-ben válik azután Lengyel Andrásnévá. 
Tehát a tévesen 1661-re fölvett 8-dik kiadás csak 1699-ben 
jelenhetett meg. A latin évszám végső betüje lemaradt vagy a 
könyv czímlapjáról, vagy Szabónak följegyzéséből. 

A kolozsvári unitárius kollegium könyvtárába tíz éve 
jutott másod példánynak ezímlapja ugyanolyan, a mint a 
RMK-tár a segesvári példányt közölte, csakhogy eltérő kis- és 

nagybetűkkel, a mikre régebben mesterünk keveset ügyelt. 
Ezért eltérő a két leirás. Ime az útóbb előkerültnek híven leírt 
czímlapja : 
ERUDITIONIS SCHO- ] LASTICAE, ! 
PARS PRIMA, ] VESTIBULUM ] 
Rerum et Lingvarum fundamen- )! ta 
exhibens. ] In usum Scholae Patakinae 
editum: ] EDITIO OCTAVA. ] Nővá ac 
meliori formá ) donatá, caeterisgue 
omnibus ! longé correctiüs emissa. 
CLAUDIOPOLI, " Apud Viduam 
ANDREAE LENGYEL ] Annó MDCLXXXXIX. 

A RMK-tár példánya csak AG ívből, 56 levélből áll. A 
kollegiumén a czímlevél után A2—;. levelen Comenius ajánló 
levele van Tolnaihoz intézve. 4Ar—F,. levelen maga a Vesti- 
bulum, F,—Gs. levelen következik reá a Rudimenta Gram- 
maticae. Ezzel végződik a segesvári csonka példány; de a 
kollegiumén a H—Ks;. levelen ott áll még a Repertorium Ves- 
tibulare. A Ks. levél első lapja közepén kezdődik ,De Insti- 
tuendis € Latinae Lingvae Vestibulo exercitiis ad Praeceptorem 
commonefactio." KH fejtegetés az 51. ponttal megszakad az 
L,. levelen; de ott még nincs vége. Tehát e könyv csonkán 
is A, ív, azaz 83 levél az L,. hijával. 

E 8-dik kiadás 5-dik az eddigi ismertek közt, tehát három 
előző kiadást még ma sem ismerünk, az 5 —7-diket. A RMK-tár 
II. kötet 458. lapján is hibás a fölszámítás, a sárospataki 1661. 
kiadás elhagyása miatt is. 

Lőcsén 1699-ben már a Vestibulumnak 12-dik kiadását 
nyomtatják s 1701-ben ugyanott adják ki a 13-dikat is, a mit 
szintén 12-diknek jeleznek. Tehát e kiadásokra támaszkodva, 
1699 előtt 3 és 1711 előtt még 3 más, eddig ismeretlen kiadás- 
ban jelenhetett meg a sok iskolában taukönyvül használt Ves- 
tibulum. A múlt század hatvanas éveiben Brassai is kiadta 
Kolozsvárt a latin-magyar szöveget. Én is tanultam a tordái 
gymnasiumban belőle, de kevés haszonnal. 


(1907.) KANYARó F. 


Ga0ava varo n datok 
(Ujkori íróktól.) 
Kevélység. 


Mily nagy balgatagság csak embernek lenni, 
Mégis a hasonló embert fel sem venni ! 
S aval, hogy valaki másikat megvetett, 
Aval követelni tőle becsületet ? 
A kevélység csupán a bolondok gondja: 
Ugy van, mert a kevély a világ bolondja. 
Hát a világnak ily bolondja sok van-e? 
Hogyne? sőt a világ az ily bolondoké ; 
Sőt már a kevélyek oly nagy számmal vannak, 
Hogy a ki nem kevély, azt tartják bolondnak. Csokonat. 
A kevélyek soha sem boldogok. Voltaire. 


IKSÍtüe I ZA S 


Minél több kínt szenved az ember, a vége annál édesebb, — 
mint zord északi szél után az enyhe lég. Lafontame. 

A kínzás az igazság kideritésére oly kétes eszköz, hogy meg 
nem engedhetése kétségkivüli; mert azt kevésbé veszélyes eszkö- 
zök nélkülözhetővé teszik. Feder Henrik. 


Kimnés 


Az aranyat és ezüstöt csak az becsüli nagyra, a ki sáristent 
imád. Shakespeare. 
Az ember kincs után sóvárog, — 
S ha intnek a csábos sugárok, 
Megjárja a mély tenger ágyát, 
És fúr sötét hegyekbe bányát. Tompa, 

Az arannyal telt zacskó 
Csak boldogság mellett jó. Kisfaludi Sándor. 


Kincs elaltat hálát, régi boszut felmar, 

Kincs váj sebet újra, hol behegedt a var ; 

Kincs egyenest görbit, egyenesit görbét: 

De ügyesen kell ám használni az örvét. Arany János. 


Kitünő drágakövek értékét nem a természet adta, hanem a 
a vélemény, mely egyhelyt a kárbunkulust emeli ki, máshelyt a 
gyémántot. A ragyogó drágakövek kedvesen hatnak a figyelemre, 
— csakhogy a lelket elfoglalják, nyomasztják, puhitják s erejéből 
kivetkeztetik.  Petrárka. 

A kincs alkalmatlan teher és ellenzéke a szerénységnek. A 
ki véletlenül kincsre talál, jobb volna a kígyóra találnia. A rög- 
tönzött kincs hasonló az álmodási bolondsághoz. Petrárka. 


Király. 


A népek a királynak tulajdonitják, a mit ő maguk tesznek : 
harczolnak, — s kié a dicsőség? a királyé ;" fizetnek, — s ki áll 
fényben és pompában? a király. Az óriási talapzat bámulja a 
törpe terhet: emberi együgyüség! A király a lovag; a nép a ló. 
Csakhogy ez a ló lassanként átalakúl: kezdetben szamár, utoljára 
oroszlán -— s akkor ledobja lovagját — s néha fel is falja. 
Hugo Victor. 

Egy királynak kell látni minden könnyeket; magának köny- 
nyezni nem szabad. Katona József. 

A királyoknak két eszközük van a számitásra: pénz és val- 
lás, melyekben azonban sokszor csalatkoznak. Voltaire. 

A király a bűnösökre mennyköveket szórhat; de ő akkor 
földi isten, mikor boldogit. Roussedat. 

szent ugyan személye minden királynak ; ámde szent a nem- 
zet 15; és ezek egymásban élnek. Kihalnak a, királyok s él a nem- . 
zet. Kisfaludi Sándor. 

A király biztosíthat magának százezer kart, s egy szivet nem 
képes.  fFontenelle. 

5 A trón meg tudja ingatni a legszilárdabb erényt is. Corneille 
amás. 


A királyok sohasem erőtelen ellenségek. Corneille Péter. 

Ha nincs kire hagyd az országot, hagyd a honpolgárokra a 
szabadságot. Ennél kedvesebbet, hozzád illőbbet nem adhatsz. 
Petrárka. 


KT Ünés 


Minden nagy ember közli jellességét azon helylyel, a hol lakik 
s azon időkorral, a melyben virágozik. 2-ik Fridrik. 

Erő és szabadság hozzák létre a kitünő embereket; erőtelen- 
ség és szolgaság soha is egyebet nem hoztak létre gonoszoknál 
Rousseau. 

Ragyogó mellcsillagodat, 
Pávafarku czimedet, 

Halomra gyűlt aranyodat, 
Hir-felkapta nevedet 

Nem irigylem, tartsd magadnak, 
5. végy, a mit, tudsz ezeken ; 

Szivemnek fenn nem akadnak 
Kedvei az. ilyeken : 

Miglen szivem való jót él, 

Nem ingerli az ily füst s szél, — 
Nem kell neki a dibdáb 
Gyermekkedvet töltő báb. Kisfaludi Sándor. 

Nagyobb és biztosabb is, erénynyel tünni ki, mint irodalmilag : 
amaz kívánatos, ez néha ijesztő is. Ha pedig ez erényhez irodalmi 
világosság csatlakozik, ez már magában teljes és emberi lehetőség 
szerint tökéletes dolog. Petrárka. 


ESSTA e KOMSG ÉSE 


Ébredj halandó, s lássad mindenfelől a világ képbeszédét! 


Herder. 


Isten az ő léte felőli bizonyosságunkra nézve megadta mind- 
azt, a mire szükségünk van. Voltaire. 
Az örök valót sem nem látjuk, sem nem halljuk, hanem érez- 


zük. Rousseau. 


Gyüjtötte: Kiss Minány. 


IRODALMI ERTESITŐ. 


A végzet és szabad akarat viszonya Sophokles 
drámáiban. Irta Kemény Gábor. Sopron 1907. 50. ]. E hosszú 
czím alatt eredeti és tartalmas kis fűzetecskét adott ki a tordai 
gymnázium tehetséges fiatal tanára. Egy ,megrögzött balvéleményt" — 
szándékozik vele megdönteni. Azt t. i., hogy Sophokles darabjai 
sorstragoediák. Szeretettel mélyed a görög" világ tanulmányozá- 
sába s elmélkedései folyamán olyan tételre jön rá, a mire — mint 
mondja az eddigi Sophokles-magyarázók közt nem talált. Arra 
t. i., hogy az antik dráma hősei épp oly nagy lelki küzdelmek 
közt, épp oly öntudatos és szabadakaratból folyó erőkifejtéssel küzdik 
végig szerepüket, mint a modern dráma hősei, s hogy ennélfogva 
a Sophokles darabjai sem mondhatók sorstragoediáknak. Ha régen 
létezett fatum, mely a szereplők lelkére nehezedett s tetteiket irá- 
nyította, létezik ma is, s ha ma van, a minthogy van, szabadaka- 


rat és erkölcsi beszámithatóság, volt régen is, mert a világ alap- 
jában véve mindig ugyanaz, az örök emberi benne nem változik. 
Szabadakarat és erkölcsi beszámithatóság nélkül ma sincs, de régen 
sem képzelhető drámai jellem. A Sophokles hősei, végzetszerüleg 
bár, de mégis saját elhatározásukból törnek ezéljuk felé. Innél- 
fogva a S. darabjai is jellemtragoediák. Izeknek előrebocsátása 
után részletes vizsgálat alá veszi Kemény mind a hét tragoediát ; 
keresi, milyen viszonyban áll bennük a végzet és a szereplő sze- 
mélyek szabad akarata s pontosan kimutatja, hol és miben nyilat- 
kozik meg Sophokles hőseinek tetteiben és lelki küzdelmeiben a 
drámai öntudatosság, 

Ez a kimutátás tanulságos és ment minden tudóskodó pedan- 
tériától. Nem baj, hogy kissé nyitott kaput dönget velük Kemény 
s hogy talán nem is létező rémképek ellen harczol. Mi nem talál- 
koztunk azzal a , megrögzött balvéleménynyel" s a szerző nem 
mondja meg, hol látta. Hiszen  Sophoklest az emberi jellem par 

excellence drámairójának ismeri az irodalomtörténet. Végzettragoedia 
és jellemtragoedia nem ellentétes fogalmak. Végzettragoedián tud- 
tunkkal ezelőtt sem értett a kritika Sophoklesnél egyebet, mint 
olyan küzdelmet, , melyet a válságba sodort jellemes, nagy lélek 
folytat ádáz végzete ellen", s minden dráma azért dráma, mert 
erős szenvedélyek és lelki küzdelmek harczát és összeütközését 
jeleniti meg. Hogy győz-e a hős, vagy elbukik, az mellékes. A 
szabadakarat kérdése pedig ethikai s nem aesthetikai kérdés. A 
tragikum nem a bűnhödésben áll. Onid Saulus inter prophetas? ! 
A. mathematikus sem kérdi, hogy vannak-e számok. Persze, hogy 
vannak! A minthogy számon nem tartott balvélemények is lehet- 
nek. Ilyen balvélemény ellen szállhatott síkra a szerző is. Az igaz- 
ságért a nyitott ajtón is érdemes kopogtatni s akár az ajtósarkokat 
is le lehet szedni. A fő az, hogy ezt a munkát egészséges kedvvel 
és szeretettel tette meg Kemény Gábor. S ez a kedv átragad az 
olvasójára is. (P. M.) 

A néptanitó küzdelmei az alkohol ellen az iskolában és a társa- 
dalomban. Irta: Kriza Sándor, áll. isk. igazgató. 33. 1. Székelyudvarhely. 
Becsek könyvnyomda. Ara 40 fillér. Az alkoholellenes mozgalomnak czél- 
jára készült e tanulságos fűzet. Józan Péter magyar néptanító munkássá- 
gának vázlatrajza keretében adja elő, hogy mit kell tenni a néptanitónak 


az ártalmas alkohol használata ellen — példa és felvilágosítás által. A jól 
írt munka részletekben is hasznos utasításokat tartalmaz. 


Bibliai Történetek a népiskolák III.-IV. osztályai számára. 
Az unitáriusok egyházi képviselőtanácsa által jutalmazott pályamunka. Irta : 
Tarcsafalvi Albert kolozsvári igazgató-tanító. Ötödik teljesen átdolgozott 
kiadás. Ára kötve 70 fillér, sajtó alatt van és közelebbről megjelenik : 
Betegh Pál villamos-erőre berendezett könyvnyomtató- és könyvkötő-intéze- 
tében Székelyudvarhelyt. Megrendeléseket e kiváló tankönyvre már most 
elfogad a nevezett könyvkiadó. 


KÜLÖNFELÉK. 


Hellénismus és kereszténység. E czímen Dobschütz 
(Strassburg) , Apostoli korszak" könyvében a következő értelmű 
fejtegetést irja: Hellénismus alatt általán azt a görög vagy görög- 
római miveltséget értik, mely a klassikus görög korszak után 
következett s mely a kereszténység három vagy négy első százévét 
foglalja magában. Vallási szempontból a hellénismus nem a közö- 
nyös skepticismus korszaka, hanem inkább az aggodalmas keresésé. 
Elvesztette azt a bizalmát, hogy meg fogja oldani tudni a világ- 
egyetem rejtélyét s isteni kijelentésre várt. Ekkor jelent meg Jézus, 
ki a saját ihletéséből meritett s az Istennek nem a, titkait akarja 
kijelenteni, hanem a mindenütt jelenvaló Istennek akaratját kinyil- 
vánitani. Az Istenben való hit tölti el keblét és tanitása emeli az 
emberi lélek értékében való bizalmat. Pál apostol görög nyelven 
irt iratai s azok tartalma következtében Jézust szabaditónak isme- 
rik el... De ha a hellénismus kereszténynyé lett, a kereszténység 
is viszont mindinkább hellenné. S a második száz a keresztény 
bölcselők, apologisták ideje. Ezek védik a monotheismust, de Jézus- 
nak magasabb méltóságot adnak. Majd jőnek a gnostikusok s 
azután meg megalakul a ehristologia, a Jézus kettős természetéről 
való egyházi tan, mely fentartja Jézus történelmi ember voltát 
(emberré lett isteni logos) s mely megóvja a kereszténységet a 
doketismus . veszélyétől, de melynek eredménye az lett, hogy a 
Krisztus-hit bölcselmi speculatióvá változott. 

A bányai ág. ev. egyházkerület közgyűlésén Zsilinszky 
Mihály, a tudós egyh.-tört. iró, kerületi felügyelő az újabb pápai 
rendeletekkel kapcsolatosan a magyarországi mai vallási helyzetre 
ezeket mondotta: ,Napfényre került a papi mozgalomnak titkos 
rugója és valódi mozgatója: tudniillik a  vallásfelekezeti békének 
esküdt ellensége, a római pápa, a ki az ő Syllabusával, a pápai 

bulláknak és eneyelikáknak nagy sokaságával útasitásokat ad ki 
követőinek ; hogy ő a hires tridenti zsinat alapján, V. Sixtus pápa 
nyomdokain haladva, fogja lábra állitani és restaurálni a mai katho- 
liczizmust! Tehát vissza akarja idézni a XVI. századbeli gyűlölkö- 
dést minden átkaival együtt! Ma már ez a jelszó tökéletesen meg- 
fejti a magyar klerikális mozgalomnak okát és czélját. Tudjuk, 
hogy a tridenti zsinat határozatai tették lehetetlenné az egész 
keresztyénség reformálását azon kijelentéssel, hogy keresztyén egy- 
ház kizárólag csak egy lehet, tudniillik a római katholikus; és 
hogy ez csalhatatlan! Minden más vallásos nézet eretnekség, mely 
kárhozatra visz — és ezért üldözendő. Azt is tudjuk, hogy ugyanez 
a zsinat határozta meg azt a szerencsétlen és a mai világban meg 
nem türhető esküformát, melyet minden katholikus püspöknek a 
pápa kezébe le kell tennie, mielőtt szent hivatalát megkezdené. Ezt 
az esküt teszik le a magyar állam kenyerét élvező római püspökök 
is, azt fogadván, hogy az eretnekeket, schismatikusokat és rebelli- 
seket, vagyis á protestánsokat, lehetőleg üldözni fogják. (Haereticos, 
sehismaticos et rebelles eidem Domino nostra(papae) vel succesori- 
bus praedictis ,pro posse perseguar et impugnabo" !) Mit jelent ez 
nálunk ? Röviden mondva azt, hogy a magyar gazdag katholikus 
püspökök nem tartoznak tisztelni azokat a törvényeket, melyek a 
mi protestáns evangéliomi vallásunk szabadságát védik, melyeknek 
megtartására a magyar koronás király is, kormánya is ünnepélyes 
esküt tesz! Mert a pápának feltétlen engedelmességgel tartozó 
püspökök arra esküsznek, hogy bennünket lehetőleg üldözni [0g- 
nak! Lehet-e ennél nagyobb államjogi képtelenség a mai czivilizált 
világban? Pedig ebből a képtelenségből ered e hazában minden 
vallásfelekezeti baj, minden animozitás és minden klerikális bűn! 
Ebből származik a ,Ne temere"-féle vakmerőség, mely a nemkatho- 
likus pap előtt kötött vegyes házasságok ezreit törvényteleneknek 
nyilvánítja. Ebből erednek az ellenünk való szervezkedések, titkos 
és nyilt támadások. Látjuk és tapasztaljuk, hogy rendszeres poli- 
tika űzetik a hazai protestantizmus fogyasztására és megtörésére. 
És ha látszólagos jóakarattal , segély" alakjában kegyelemből csal- 
étkül odadobnak nekünk egy-egy milliót, az csak azon római 
ravasz számítással történik, hogy a mig mi éveken át a koncz 
felett veszekszünk, azalatt a katholikus autonómia népszerü, de 
hamis czime alatt, suttyomban milliárdokat érő állami vagyont jut- 
tathassanak az egyedül üdvözitő római egyház kezébe! Látjuk és 

tapasztaljuk, hogy idegen országokban székelő felsőbbségek alatt 
új szerzetek hozatnak be országunkba (Lazaristák), hogy ezek 
Budapesten már palotákat építenek maguknak és a Francziaország- 
ból kiűzött és nálunk. meghúzódott jezsuiták és egyéb férfi- és női 
rendek, szövetkezve magyarhoni rendtársaikkal, elérkezettnek talál- 
ják az időt arra, hogy itt, e Mária országában vagyont szerezze- 
nek maguknak! Látjuk és tapasztaljuk, hogy a gyászos emlékű 
Bach-korszak örökségeként törvénytelenül hazánkban maradt jezsuita- 
rend — melynek régi működéséből szerencsétlen hazánkra Bocskay 
Istvántól kezdve II. Rákóczi Ferencz számüzetéséig, kibeszélhetet- 
len átok származott — ismét fészkelődik. Tagjai háboritlanul járnak 
izgatni országszerte a protestánsok ellen. Látjuk és tapasztaljuk, 
hogy évenkint felterjesztett sérelmeink nem  orvosoltatnak, jogos 
kivánságaink nem teljesittetnek, autonómikus jogaink megnyirbál- 
tatnak; és ha olykor-olykor mézes madzagként egy-egy biztató 
szót kapunk, az mindig azon hátgondolattal történik, hogy a r. 
katholikus egyháznak régi előjogai és kiváltságai biztosítva legye- 
nek, s ekként a jogegyenlőség soha meg ne valósittassék ! A kinek 
szemei vannak a látásra és fülei a hallásra, az minden pillanatban 
meggyőződhetett arról, hogy itt a protestáns nép ellen a régi 
Kolonics-féle politika vakmerően alkalmaztatik . . . Oh mily lélekemelő 
volt a nyolcezvan év előtti egyetértés, mikor a ,Ne temere"-hez 
hasonló vakmerő pápai rendeletek ellen ugyszólván az összes ma- 
gyar katholikus világi intelligentia a protestansok mellé állva tilta- 
kozott a békebontó pápa beavatkozása ellen! Vajjon napjainkban 
akadnak-e még Beöthy Ödönök, Deák WFerenczek, Széchenyi Istvá- 
nok és Kötvös Józsefek, Batthyány Lajosok és Andrássy Gyulák, 
Károlyiak és Perezeiek, Klauzálok és: (ihyezyek és ezekhez hasonló 
más katholikus jelesek, a kik a törvények védelmét még hazafias 
erénynek és kötelességnek tartották? Avagy a római főpap jogta- 
lan beavatkozása és békeháboritása ma már közönyössé vált Ma- 
gyarország nagyjai és képviselői előtt? Nézzünk körül Kurópában, 
mi történik a legkatholikusabb országokban? Spanyolországban 
állandó a harcz és védekezés a római papság túlkapásai ellen. 
Olaszországban őszentsége nem mer az utezán mutatkozni. Róma 
városában kizárták a vallástanitást az iskolából; nem a vallásos 
hit elleni indulatból, hanem az azt kezelő és annak örve alatt gyű- 
lölséget  szitó papság iránti ellenszenvből. Francziaország pedig új 
törvény által védte meg állami szuverénitását minden pápai illeték- 

telen beavatkozás ellen! Nekem az a meggyőződésem, hogy a ,Ne 
temere"-féle bullák csak egyes külső jelenségei annak a rendsze- 
res izgatásnak, mely a katholiczizmus restaurálásának eczíme alatt 
az ország összes községeiben folyik. Nekünk tehát ezzel szemben 
elvi és törvényes álláspontra kell helyezkednünk és határozottan 
tiltakoznunk az ellen, hogy a római pápa, mint a hazánk határain 
kivül álló idegen hatalom, fennálló hazai törvényeinkkel ellenkező, 
polgártársaink békéjét felzavaró bullákat adhasson — és hirdet- 
hessen ki Magyarországon. Ez az ország szabad és független or- 
szág, melynek fiai semmiféle néven nevezendő külhatalomtól nem 
fogadhatnak el rendeleteket a magyar király és felelős kormányá- 
nak" engedelme nélkülit Az 1895 :-XLIII.. t.-ez." 17. §-a " általános- 
ságban is kimondja, hogy semmiféle magyarországi vallásfelekezet 
egyházi függésben külföldi hatalomtól, vagy vallásfelekezeti társu- 
lattól, vagy egyéntől nem állhat. Az ellenünk elkövetett bűnök for- 
rására való utalással a legilletékesebb helyen, atyai fővédnökünk- 
höz, Európa őszinte tiszteletétől környezett legalkotmányosabb és 
legigazságosabb királyunk ő Felségéhez kell fordulnunk azon biza- 
lomteljes kérelemmel, hogy a tridenti püspöki eskü egyszersmin- 
denkorra érvényteleníttessék. Nyilt őszinteséggel és férfias bátor- 
sággal tárjuk fel előtte sulyos helyzetünket és nagy sérelmeinket, 
mert egyedül ő képes rajtunk még segiteni. Ha komolyan akarjuk 
az ország békéjét állandósiítami, akkor nem annyira egyes jelensé- 
geket, mint inkább azoknak gyökerét kell eltávolitani." 

A dunántuli ref. egyházkerület közgyűlésén gróf 7-sza 
István elnöki megnyitójában a ,Ne temere" decretumról szólva, 
egyebek közt így beszélt: A mit e rendelet előidéz, ,nem kép- 
zelhetek a felekezetközi békére, a magyar társadalom összhangjára 
és egyetértésére ennél mélyebbreható, nagyobb veszedelmet. 

És e veszedelem ok és szükség nélkül idéztetett fel. Hiszen 
tudjuk nagyon jól az előzményeket. Ide s tova százhatvan-száz- 
hetven esztendeje annak, hogy a XVIII. század közepén megkezdte 
a római katholikus egyház a tridenti egyházjoggal szemben a kivé- 
teleknek hivatalos elismerését és statuálását. Ezek a kivételek mind 
több és több állam területére terjesztettek ki és évtizedekig tartó 
ádáz küzdelem után, a melyet elsősorban magyar katholikus férfiak 
vívtak meg a felvilágosodott álláspont mellett, nemeslelkü magyar 
főpapok közremunkálása és segédkezése mellett, 1841-ben a kivételt 
a Curia Magyarországra is kiterjesztette. Kiterjesztetett tehát és 

ime, immár hatályban állott, több mint hatvan esztendőn keresztül; 
és most, a midőn a római szentszéknek egy ujabb intézkedése ezt 
a kivételt egyszerre megszüntette, ez az intézkedés sem törölt el 
minden kivételt, ez az intézkedés is tartott fenn kivételeket; és 
hogy ezt az intézkedést az első pillanatban maguk a magyar római 
katholiczizmus irányadó tényezői miként értelmezték, erre nézve 
köztudomásu tény az, hogy maga az esztergomi instrukczió abból 
indult ki, hogy Magyarországra a Ne temere nem vonatkozik, mivel 
itt partikuláris jogot teremtett a Lambruschini-féle dekrétum és 
csak Rómának újabb intézkedése volt az, a mely felvilágosította 
magukat a magyar katholiczizmus illetékes vezetőit is, hogy nem 
úgy van a dolog, hogy azt a multban adott kedvezményt eltörli 
ez az újabb dekrétum, eltörli ugyanakkor, a mikor fentartja egyes 
államra nézve, fentartja Németországra nézve azt a kivételes ked- 
vezményt, a mely két évvel ezelőtt, tehát a mienknél sokkal későb- 
ben, de szintén a dekrétum kibocsátása előtt adatott. Ezekből a 
köztudomásu tényekből kétségtelenül következik, hogy itt nem 
valami olyan sarkalatos hitelv, a római katholikus egyháznak nem 
valámi olyan rendithetetlen elvi álláspontja az, a mely ezen bajokat 
és veszélyeket felidézi, de a melyre nézve joggal mondhatná azt, 
hogy mindhiába, nem lehet hűtlen önmagához, nem változtathat 
sarkalatos alapelvein. Óh nem! Itt egy fegyverről van szó a római 
egyház hatalmi törekvéseinek szolgálatában, a melyet kézbe vesz 
vagy letesz a kézből taktikai szempontok szerint, a szerint, a mint 
egyik vagy másik területen elérkezettnek látja-e az időt e fegyver 
alkalmazására." 

Azután a jogos védelmet, a harcznak felvételét ajánlva, így 
folytatta beszédét : 

, Én még e pillanatban sem fojthatom el magamban azt a 
meggyőződést, hogy erre a ránk kényszeritett harczra szükség 
nincs, hogy ezt a harczot, ha a magyar állam és a magyar katho- 
liczizmus irányadó tényezőiben megvan a kellő jóakarat, ezt a 
harczot még mindig el lehet kerülni. Nem a jus placeti  alkalma- 
zása által. En megengedem, hogy aztis jogos lett volna  alkal- 
mazni, mert legalább hangos tiltakozása lett volna a magyar állam- 
nak ez ellen a felfogás ellen, de a jus placeti alkalmazása ilyen 
kérdésben a bajt abszolute nem orvosolná: mert hiszen, akár 
kihirdetik ünnepélyesen, akár nem, a lelkekre származott káros 
hatás megvan. Itt az orvoslás sulypontja nem a magyar királyon, 

nem a magyar kormányon van; itt az orvoslás Róma kezében van. 
Rómát kell a magyar állam illetékes faktorainak s a magyar katho- 
liczizmus illetékes tényezőinek meggyőzniök arról, hogy itt veszá- 
lyes térre lépett, oly térre, a melyre való lépése éppen a katholikus 
egyház jól felfogott érdekei szempontjából is megboszulja magát . . . 

Ne kényszeritsenek bennünket belé egy olyan küzdelembe, a 


hol azután, — ezt komoly aggodalommal és vérző szívvel mon- 
dom — a hol azután nagyon félő, hogy a szélsőségek szenvedé- 


lyei fognak mindent magukkal ragadni, a hol azután két malomkő 
közé kerülnek, szétmorzsoltatnak azok, a kik a vallásszabadság, a 
felekezetek közötti viszonosság, a kölcsönös türelem szent ügyének 
szolgálata mellett azért meg akarnának maradni a katholikus egy- 
ház jogosult érdekeinek védelmében is." 

A németországi katholikusok congressusa. Düssel- 
dorfban tartották meg ez évben a németországi r. katholikusok 
congressusokat. A tudósítások szerint külső látszatra jól sikerűlt 
a congresszus, de maguk a katholikusok is érezik, hogy a valá- 
ságban másként áll a dolog. A nem katholikus lapok meg sajná- 
lattal látják, hogy a hivők buzgalmát politikai czélokra használják 
a vezetők, hogy vallást és politikát türhetlen módon elegyitnek 
össze s hogy a katholikusok magatartása a gyakorlatban egészen 
más, mint a mit a congressuson beszélnek. Most is hangsulyozták 
a keresztény békét, de a congressuson kiejtették a, , Leit-motiv"-et 
is: , Vagy pápismus, vagy atheismus!" A katholicismus, politikai- 
lag az ultramontanismusban szervezve, nagy szerepre van hivatva, 
mondják, Németország sorsában, s ezért a vezetőhelyet kell hogy 
megnyerje. A pápa iránt feltétlen engedelmességet nyilvánitottak s 
azt mondták, hogy a pápa irányitásának alá kell vetni magát min. 
den államnak s főképpen a német birodalomnak. ,öSzent Péter 
trónja felette áll minden trónnak." A , Táglicbe Rundschau"  meg- 
ütődéssel jegyzi meg, hogy ennél leplezetlenebbül és nyomatéko- 
sabban még a középkorban sem beszéltek soha a pápai hatalomnak 
a polgári felett való fensőbbségéről; s a pápáknak sohasem voltak 
odaadóbb vazalussai, mint a mai német ultramontanok. A. congressus 
a forradalom ellen harczot hirdetett, de ugyanakkor bizonyos szö- 
vetkezést ajánl a demokrata socialistákkal, hogy a liberalis polgári 
elemet háttérbe szoritsák.. Marx M. képviselő a katholikusok elnyo- 
másáról beszélt és kivánta, hogy egyenlő bánásmódban részesítsék 
más vallásuakkal és mint legjobb eszközt erre, a jezsuiták vissza- 

fogadását ajánlja, kik ugymond, ,a békének jó apostolai." Kikelt 
a , Evang. Bund" ellen, mely csak a protestantismust védi és azt 
mondja ,nem ők azok, kik a vallási békét Németországon megza- 
varják." A ,Tágl. Rundschau" a congressust comédiának mondja. 

A magyar róm. katholikusok országos gyülése. A 
németországi mintára Magyarországon is a róm. katholikusok évi 
congressusokat tartanak. Az idei országos nagy gyűlésük immár 
a nyolczadik volt a sorban. A gyűlések nem különböznek abban 
a németországiakétól, hogy itt is folytonos az előjogok követelése 
s nem ritka a panasz az , elnyomatás" miatt. Ez alkalommal külön- 
ben a gyülés legfőbb tárgya volt, hogy feleljenek a protestansok- 
nak a , Ne temere" pápai házassági rendelet által okozott aggályokra. 
Majláth József főrendiházi tag azt mondta, hogy e dolog a katho- 
likusok belső ügye. Városy Gyula kalocsai érsek is ez értelemben 
szólt s békét ajánl a protestansoknak oly alakban, ,hogy térjenek 
vissza az atyai házba, melyből egy szerencsétlen pillanatban eltá- 
voztak; itt az ideje, hogy az elhagyott jóságos anyának őszintén 
kebelére boruljanak és ledöntsék végre azon válaszfalat, melyet 
egy végzetes tévedés emelt." Sajnos, hogy e nyilatkozatok nem 
elégségesek arra, hogy a protestansok aggályait eloszlassák, mert 
egy oly rendelet, mely protestans házasfélre is vonatkozik, nem 
lehet csupán a katholikusok belső ügye. A hogy pedig a kalocsai 
érsek-főpap akarja a kérdést megoldani, bármennyire meginditó is 
lenne az ő kenetes beszéde, aligha fogja erre az érdekelteket meg- 
nyerni. A csaknem négyszázéves protestáns cultura ebben az 
országban mivelődésileg és nemzetileg is más értéket jelent, sem- 
hogy azt akárminő kenetes érseki beszédre is föl lehetne áldozni. 
A magyar nemzetnek elég szomoru emlékezetű tapasztalata van 
arra, hogy a kalocsai érsektől vezetést ne kérjen. — A nagy gyű- 
lés alkalmából, mint rendesen, körmenetet is tartottak a főváros 
utczáin, melyet több helyt megzavartak a nemzetközi socialisták. 
Kucharistikus összejövetel és  , katholikus népszövetség"-i gyülés 
következtek azután. Ez utóbbin ismét rátértek a protestansok részé- 
ről felmerült aggályokra, de a mit Rakovszky elnök, országgyűlési 
"néppárti" képviselő és a többi szónok mondott, csak növelheti az 
aggályokat. Rakovszky szerint ,a kulturharez sohasem volt távo- 
labb, mint most." Pedig tényleg már itt van a közelben, a Rakovszky- 
tól vezetett felekezeti politikai népszövetség által is. 

Országos vallásegyenlőségi szövetség alakult Buda- 
pesten sept. 30.-án. . Először , protestans-szövetség"-nek volt ter- 
vezve, de az alakuló gyűlésen általánosabb ezímet vett fel az a 
törekvés, mely ,az országos törvényekben kimondott és biztosított 
teljes lelküsmereti szabadság és a vallásfelekezetek közötti tökéle- 
tes jogegyenlőség és viszonosság elvei alapján s azok megvalósi- 
tása végett hasonló gondolkozásu honfitársakkal" együttmunkálni 
akar. Degenfeld József gróf elnök indokolta a szövetségnek szük- 
ségét, reámutatva ,a veszedelmekre, melyek a klerikalismus merész 
előnyomulásával hazánkban a felekezeti és társadalmi békességet, a 
liberalismust és a liberalis törvényalkotást fenyegetik. A veszedel- 
mes irányzattal szemben szervezkedni kell és pedig haladékta- 
lanul, hogy a haza liberalis elemeinek egyesítésével és védelmi 
munkájával útját lehessen állani a klerikalismus diadalra jutásá- 
nak." A ref., ág. ev. és unitárius tagokból álló gyűlés a szervez- 
kedés szükségét kimondta, megállapította az alapszabályokat s 
felhatalmazta az elnökséget, hogy megerősítés végett a belügymi- 
nisteriumhoz felterjeszsze. Megválasztották az ideiglenes tisztikart és 
választmányt : elnök : Gróf Degenfeld József, alelnökök : Zsilinszky 
Mihály és Antal Gábor ; főtitkár: Dr. Balthazár Dezső ; ügyvezető 
titkár: Hamar István; jegyzők: Nagy Károly "és Geduly Henrik ; 
pénztáros: Dr. Szabó József; ellenőrök: Szőts Farkas és Mikolik 
Kálmán. A választmány tagjai: Baksay Sándor, Gyurátz Ferencz, 
Erős Lajos, gróf Tisza István, báró Bánffy Dezső, Dóczi Imre, 
Simon Károly, Scholtz Gusztáv, Ferencz József, Józan Miklós, dr. 
Tüdős István, Kiss József, dr. Szigethy Lajos, Kaczián János, dr. 
Szontagh A. Meskó Lajos, Láng Lajos, Kenessey Béla, Laszkáry 
Gyula és báró Radvánszky Antal. 

Angliában is Londonban a róm. katholikusok csakugyan 
sept.-ben nagy gyűlést tartottak. London utczáit körmenettel akar- 
ták végigjárni. De ez több volt, mint a mit protestans London elvi- 
selhetett volna. Mindenfelől tiltakoztak a szándékolt szokatlan tün- 
tetés ellen. Asguit miniszterelnök erre Bourne érsekkel közölte, 
hogy nem engedheti meg az eucharistikus congressus résztvevői- 
nek, hogy , egyházi ruhában jelenjenek meg és az oltári szentséget 
körülhordozzák." Igy a róm. katholikusok körmenete, mely mégis 
megtartatott, csak úgy járt körül, mint akármelyik népgyűlési 

Három marosköri unitar. egyház lélekszáma — a 
XVII. száz vérén. — A marosköri unitárius esperesség nagy Proto- 


columa a XVII. évszázból három falutól őrzött meg adatokat hiveink 
számáról. Azokon az ,auditorok"-on azonban, a kikről a feljegyzés 
beszél, nem az összes unitárius lakoságot, hanem csak a bérfizető 
családfőket s még legfülebb az egész vagy fél kepét szolgáltató 
özvegy asszonyokat érthetjük. Az utóbbiak kötelezettségéről hoz 
többek között a ny.-szt.-lászlói egyház 1689 jan. 26.-án a visitatiókor 
határozatot. Kimondja, ,hogy az marhás és jószágos üzvegy asszo- 
nyok, kik szántatnak és  vettetnek, egész bérrel tartozzanak; az 
marhátlan és örökséges özvegy asszonyok, kiknek búzájok terem, 
az kalongya félbért tartozzanak adni, —  hasonlóképen az mester- 
nek is." Azonban mind a három egyháznál, a hol feljegyzések 
maradtak, ezek a gondnokválasztással egyszerre fordulnak elő, $ 
miután választói joga csak férfiaknak volt: feltehető, hogy a szá- 
mok is kizárólag reájuk vonatkóznak. -- A legrégebbi adat külön- 
ben Nyomát-nál (Monyát) maradt reánk. Itt irja fel 1692 januárius 
T.-én két adomány beiktatása után a visitatio, hogy ,nyomáti 
curatorságra választatott Sós Miklós" s mindjárt utána: , auditorok 
vadnak nro. 8." Ezeknek a száma aztán egyelőre nem is sokkal 
szaporodott, mert a visitatio 1729 febr. 19.-én — tehát szinte 40 
év múlva is — úgy beszél a nyomáti egyházról, mint ,kevés 
számból álló ecelesiáról." (Az adatok a marosköri esperesség Pro- 
tocolumának 146—148 oldalán.) — A szomszéd Nyárád-Szt.-Lászlón 
akkor, — s már előbb — szép unitárius egyház virágzott. A pókai 
Sárosiak voltak a fő patronusai. Ide tartozott akkor, mint filia 
Ny.-(Grálfalva is, mely azonban most csaknem egy század óta önálló. 
Itt az Ózdiak állottak az egyház élén. A nyomáti feljegyzés után 
egy évvel 1693 februárius 26.-áról ezeknél is megtudjuk, hogy 
, Curatorságra az sz.-lászlai ececlesiában választatott tks. nemzetes 
Sárosi uram; (tálfalvából penig választatott Kádár Mihály uram, 
kiket Isten segiljen", s közvetlenűl ezután olvassuk, hogy az 
, auditorok száma Sz.-Lászlón nro 36, Gálfalván penig nro 37." 
(Protoc. 138 oldaláról.) —- Ha már most a szokásos ötös családi 
átlagot vesszük, akkor megközelítő pontossággal a nyomáti egyház 
lélekszámát a XVII. sz. végén 40-re, a ny.-szt.-lászlóiét és a ny.- 
gálfalviét pedig egyenként mintegy 180-ra tehetjük. (Kelemen Lajos.) 

Volt-é Dávid Ferencz színigazgató? Ferenczi Zoltán 
"A kolozsvári színészet és szinház története" (Kolozsvár, 1897.) 
czímű nagybecsű munkájának 10-ik lapján ez érdekes adat olvasható : 

. Beszterczén a főtéri templommal kapcsolatos városi iskolá- 
ban Davidis Ferencz rector 1552 febr. 7-én 2 fÍrtot kapott a város 
pénztárából, mert a város tiszteletére a tanácsházban egy comoediát 
adatott elé tanitványaival." 

Tény, hogy ez a színielőadás megtörtént 1552-ben Balázs 
napja után való vasárnap a beszterezei tanács előtt. Az is tény, 
hogy Jakab Elek , Dávid Ferenez emléke" ez. műve után fölte- 
hető, hogy ugyanakkor Dávid Ferenez volt a beszterezei iskola- 
igazgató. De egy újabb forrás, melyre pedig a közölt adat támo- 
gatására maga Ferenczi Zoltán is hivatkozik, megdönti e föltevés 
hitelességét. Fischer György ugyanis a beszterezei gymnasium tör- 
ténetében kimutatja, hogy 1552-ben Raidelius Mihály volt Beszter- 
czén iskolaigazgató. (Programm des evangelisehen Obergymnasiums. 
Bistritz, 1896. 57.) Tehát Raidelius vagy  Reydelius mester rende- 
zett a ,város tiszteletére" 1552, febr. 7.-én diákjaival színielő- 
adást, melyért 2 Írt tiszteletdíjat kapott. Dávid Ferencz, ki csak 
1551-ben volt Beszterezén iskolaigazgató, 1552-ben már petersdorfi 
kath. plébános volt. (U. o.) Mivel Jakab Elek nagy művéből ez 
adatra nézve nem nyerhető biztos felvilágosítás, azt is megemlit- 
jük, hogy 1552 második felében már Petersdorfot is ott hagyja 
Dávid Ferencz s szülővárosába, Kolozsvárra menekült, hol már 
1553. elején igazgatója lesz Vizaknai Gergely helyett a városi 
gymnasiumnak. KH föltétlenül biztos történeti tényt már 1876-ban 
földeritette a városi levéltári adatok alapján Fekete Mihály. (A ko- 
lozsvári ev. ref. főtanoda tört. 6. 1. Vesd össze Történelmi Tár. 
1898. 166. I. (1900.) (Kanyaró F.) 

Miben hisznek a spanyolok? A , Times" madridi leve- 
lezője hosszú évek tapasztalata alapján azt mondja, hogy a Szent- 
szűzben vagy más csodatevő képben; egy kicsit hisznek az Isten- 
ben és többet a Szentszűzben. Bareellona közelében egy tanitó 
apácza szerzet zárdájában van egy csodatevő Szent-József-kép. 
Ezer és ezer levelet küldenek évenként oda, melyekben kivánsá- 
gaikat írják meg. Ezeket a leveleket bizonyos megállapított napokon 
ünnepélyes szertartással elégetik, valószinüleg abban a hitben, hogy 
igy a levél tartalma eljut a Szentszűzhöz. KE babona Spanyolor- 
szágban nagyon el van terjedve. De az ifjabb nemzedék előtt az 
mind esztelenebb dolognak látszik. 

A jezsuiták, mint ezt a Turinban megjelenő Atampa " 
ezímű lap római levelezője irja, azon dolgoznak, hogy a pápától 

rendeletet eszközöljenek ki, hogy tiltsa el az evan, caiumok és a 
Cselekedetek könyve olvasását, minthogy azok a protestans néze- 
teknek látszanak kedvezni. E mozgalom élén a gregorianus congre- 
gatio igazgatója áll. Mi csoda lenne? ha ily rendeletet is adna ki 
X. Pius, ki rövid pápasága alatt már annyi rendeletet adott ki, a 
mennyit három pápa se hosszú idő alatt. 

A babyloniai kutatások még nem derítettek fel mindent 
a héberek vallásának a babyloniaiak vallásához való viszonyára 
nézve. De a felfedezett agyagtáblák már egész bizonyossággal 
mutatják, hogy a héberek vallása nem magára álló fejlemény, ha- 
nem összeköttetése van a bayloniaiak vallásával. Sibree angol assy- 
riologista szerint nemcsak a teremtésről és özönvízről való elbe- 
szélések vallanak babyloniai eredetre, hanem ott áll az a tény is, 
hogy a héberek mindig Chaldeára néznek vissza, mely országból 
költözött az ő ős atyjuk, Ábrahám Palestinába. Bármit mondanak 
a héber monotheismus eredetéről, Ábrahám  monotheismusát "a 
Koránba foglalt hagyományok mellett is csakis babyloni eredet 
alapján lehet megmagyarázni. Ábrahám Chaldeának Ur nevű váro- 
sából jött ki. (Genesis). Az ásatások ennek a városnak maradvá- 
nyait felszínre hozták. Egy templom állott e városban Sin holdisten 
tiszteletére. Ábrahám eredeti nevének, Ábrámnak jelentése:  , föl- 
magasztalt Atya", a ,felmagasztalás Atyjat — a  holdistennek 
körülirása. A chaldeai Ur város holdistenéhez intézett egy hymnus 
fenmaradt Sardanapalus litaniájában, mely agyagtáblára van írva. 
Stylusa hasonlit a legjobb héber hymnusokéhoz. Azonban e hymnus 
mégis nem eredeti munka, hanem a sumír nyelvből van forditva, 
annak a népnek nyelvéből, mely Chaldeában azelőtt lakott s mely- 
től vették a ehaldeaiak vagy babyloniaiak vallásukat és miveltsé- 
güket. Ez fontos tény, mert ez mindjárt megmagyarázza a judais- 
musnak egy nevezetes intézményét, a Sabbathot (szombathot). 
Az összeköttetés Ábrahám, holdimádás és Sabbath között természe- 
tesen akkor látszik meg, mikor tudva van, hogy a holdimádásban 
van a Sabbath eredete. Maga a , Sabbath" név nem héber eredetű, 
hanem a régi sumíri ,Sa-bat" szónak héber formája. A ,Sa-bat" 
szót a sumírok a teljes hold ünnepére használták s szószerint any- 
nyit jelent: ,a hold körének teljességes — a hónap közepén, mint- 
hogy ők a hónapot az egyik új holdtól a másik új holdig számí- 
tották. Ez volt az eredeti Sabbath nap s négy hétben csak egyszer 
fordult elé, Azonban mivel a héberben , Sabat" hetet jelent, idővel 

azt vették $v/,.hogy a Sabbath-nap a hetedik napot jelenti és igy I 
aztán a helyett, hogy a Sabbathot egyszer ünnepeljék egy hónap- 
ban, minden hetedik nap kezdették megtartani. A Sabbath napon 
minden munkának tilalma is tisztán babyloni eredetű, nem azon az 
alapon, hogy az szent nap, hanem hogy az szerencsétlen nap, 
milyennek nézik a keresztények is pénteket. Ebből meglehet érteni 
azt is, hogy a bibliában miért jönnek elő vonatkozások gyakran az 
új-hold és a Sabbath ünnepeire. Mindez arra mutat, hogy a héberek 
. vallása eredetileg lunaris vallás -  holdimádás volt s erősiti azt a 
nézetet, hogy a héberek vallásának a chaldeai holdimádó-városok 
a szülőhelye. A babyloni holdimádás nem ismert képeket. Az isten- 
ségnek egyetlen, jelvénye, legalább a mi Harran holdistenét illeti, 
egy a tetején csillaggal ellátott magas oszlop volt. Chaldea hold- 
imádását egyszerüség jellemezte. Valamely kidolgozott szertartás 
ott mindig idegen vallás befolyásának volt a jele s attól elfordultak 
mindig a holdistenimádók. És ehez nagyon hasonló a Mózes tör- 
vénye a képimádás eltiltásával és a Sabbath megtartásával s a 
Dinai hegy neve, mely hegyen a héberek törvénye adatott, közel 
áll a , Sin" holdisten nevéhez. A dJahveh név eredetére még nem 
lehet bizonyost megállapitani, de annak korábbi formája , Yah" 
vagy , Yahu" volt és azt valószínűleg lehet egynek venni , Ha" egyik 
babyloniai főbb istennel; de e feltevésre nincs okvetlenűl szükség, 
miután itt a mire nézni kell, a vallás formája és az mindkettőnél a 
holdimádás. Az összehasonlitó vallástudomány mivelői már többször 
rámutattak arra, hogy a holdimádás régibb, mint a napimádás, 
különösen Babyloniában és Egyptomban. E földmivelő országokban 
az időváltozásnak s időszakoknak kiszámítása nagyfontosságu dolog 
volt. S nemcsak ez segitette elő a holdimádást, hanem az is, hogy 
a holdvilág az ellenség ellen védelmet nyújtott. 5 Ur városának 
boldistenét ugy hivhatták: ,a város védője." 

A vallástörténelmi congressus, melyet négy évenként 
szoktak tartani, most Oxfordban jött össze. Mintegy hatszáz con- 
gyessista volt jelen a föld különböző pontjáiról — Indiából, Japán- 
ból, Kbínából is voltak képviselők. Az értekezések közül, melyeket 
felolvastak, nevezetesebbek: Dr. Gastron philadelphiai tanáré a 
semiták vallásáról, dr.  Gastron felolvasásában hálás emlékezéssel 
adózott Reville Albertnek és Reville Jeannak, kik a vallástörténelmi 
congressusoknak megindítói voltak; Gróf Goblet d" Alviellaé--a val- 
lások történeti módszeréről, melyben a vallást úgy határozta meg, 

hogy az a világegyetem és a lények közti valódi viszony; Dr. 
Haupt, baltímori tanáré, ki kétségbe vonta, hogy a Krisztus semita 
eredetű lenne és igyekszett megbizonyitni, hogy árja eredetű; a 
Bonet-Maury franczia történelemíróé, ki az izlamról olvasott fel. 

Beöthy Zsolt születésének hatvanadik s egyetemi tanársá- 
gának huszonötödik évfordulóját sept. 30.-án megünnepelték Buda- 
pesten tisztelői, barátai és tanítványai. Beöthy Zsolt a magyar tanári 
karban kiváló tanitó-mester. Magas szempontok, nagy miveltség, 
erős hazafias érzés jellemzik a Beöthy személyiségét. A Széchenyi- 
ről irt akadémiai emlékbeszéd és más tanulmányai nyilván mutatják ezt. 
Beöthy ünneplése közben hálásan emlékezett meg Gyulai Pálról, 
az ő mesteréről. S a hozzá intézett beszédekre felelve hirdette ,a 
népi gyökerességnek és a művészi fejlődésnek harmoniáját, a. ma-. 
gyar eredetiségnek és a nyugati kulturának harmoniáját, a teljes 
és egységes magyar léleknek harmoniáját . . ." 


Törökök és arabok, A török birodalomban közelebb tör- 
tént politikai események — az alkotmány felujitása alkalmából a 
Keleten sokat utazott Lannesan, franczia iró a , Siécle"-ben érdekes 
párhuzamot von vallási tekintetben a törökök és arabok között. 
, Ugy szokták tartani, hogy a törökök fanatikusok; de ez tévedés- 
ből származik, abból a tévedésből, hogy a török mahomedánokat 
többnyire összezavarják az arab mahomedánokkal, mely utóbbiak 
tényleg nagyon fanatikusok, legalább azok voltak, mig az európai- 
akkal állandóbban nem érintkeztek. Az arabok és törökök közt 
semmi közös vonás. Az előbbiek semiták és mint minden nem 
polgáriasult semita népségnél a vallásos érzék nagyon erős. Az 
utóbbiak a turániai fajhoz tartoznak s a nyugatiakhoz hasonlóan 
inkább pantheistikus, semmint jahvista irányzatúak. A politikai és 
történelmi körülményeknél fogva lettek mahomedánok, de islamis- 
musoknak nincs egy vonása se, mely közös lenne azoknak islamis- 
musáéval, kiket Mahomed Nyugat-Ázsia vagy Észak-Afrika pusz- 
táin számlál követőinek. Törökországnak egy barátja a minap azt 
a nyilatkozatot tette: hogy a legtöbb török mahomedánnak vallásos 
eszménye kielégül egy fákkal árnyékolt forrásnál. Megtanulják a 
Koránt, de szabályait vagy gyakorlatait. átalán kevésbé tartják 
meg. S a legtöbb a miveltek közül nagyon türelmes." 


A Szent-Bertalan éjre vonatkozólag Monod Henri a 
a Kevene de Paris"-ban egy Krakowban megjelent iratnak a for- 

 dítását közli, melyben az anjou-i herczeg (a leendő III. Henri 
király) orvossa Miron Márk elmondja a Szt.-Bertalan-éji gyilkolás 
történetét. Ez elbeszélés szerint a gyilkolásra felbujtó az anjou-i 
herczeg volt. 

Macreadynek, a hires angol, drámai szinésznek neje sept.- 
ben Weston-super-Mare-ban nyolczvanegyedik évében elhunyt. Máso- 
dik neje volt a már rég elhalt nagy színjátszónak. A mi e nőt 
jellemezte, hogy bigott anglikánista volt. Macready maga az uni- 
tárius vallásnak volt a híve. S az unitáriusok mindig tisztelettel 
emlitik nevét, nemcsak azért, mert a nemzetnek Kean Ödön mel- 
lett ő volt a Shakespeare-i jellemek legnagyobb alakitója, hanem 
azért is, mert London szinházaira erkölcsi magatartásával emelő 
hatást gyakorolt s még a közönséget is megtisztította amaz ele- 
mektől, melyek a klasszikus darabok előadását az ő idejében veszé- 
lyeztették. 


Dézsi Mihály f. Ellobbant, kialudt... Egykor lángban 
égett, az evangélium szent tüzében s a tudomány világosságával. 
Népet tanitott apostoli lelkesedéssel, s dolgozott tanultsággal és 


alkotó tehetséggel. Aztán jött egy fordulat, a physikai erőnek hir- 
telen elváltozása s többé nem munkált... A halál megváltotta a 


szenvedéstől. Ellobbant, kialudt végképp a már elhalványult fény ; 
de távozásán hadd kisérje amaz évek emlékezete, mikor tehetsége 
erejében volt. 

. Gyászhirek. Ürmösi Sándor ny. lelkész és birtokos élete 45.-ik 
évében jun. 23.-án Udvarhelymegyében, Kadácsban rövid szenvedés 
után meghalt. Már mint ifjú, sokat mutatott abból, mit férfiasság- 
nak neveznek s ezt azután is megmutatta, ha a sors kevésbé ked- 


vezett is neki. — Dézsi Mihály magyarszováthi ny. lelkész élete 
45.-ik, házassága 18-ik évében Nagy-Ajtán, születése helyén aug. 
28.-án megszünt élni. — Fekete Domokos magyarzsákodi lelkész 


élte derekán családjának és sokaknak fájdalmára elhalálozott. — 
Dr. Veress Lajos városi tiszti-orvos, vasúti orvosi tanácsadó élete 
58.-ik, házassága 29.-ik évében sept. 8.-án Kolozsvárt hosszas 
szenvedés után jobblétre költözött. Orvosi hivatása mellett a korábbi 
időben tevékeny részt vett a városi közéletben is. 


. ARANYKÖNYV. 


Adományok a hódmezővásárhelyi templom épitésére. 
(VI. közlemény.) 


Pap László 214. sz. gyűjtőívén Tövisről: Pap Albert 40 f., Szilágyi 
Károly 40 f., Gál János 40 f., Incze Zsigmond 10 f., Farkas Lajos 20 fa 
Vida István 20 f., Schlott Vilmos 20 f., Komán István 20 f., Kerestély János 
90 f., Papolczy Sándor 20 f., Torbay József 20 f., Nagy Ferencz 20 f., Kiss 
Frencz 20 f., Nádudvari Miklós 20 f., Dorned Reichald 20 f., Pallár Árpád 
20 f., Lukács Péter 40 f., Talán József 20 f., Barthy Béla 20 f., Szappanyos 
Károly 20 f., Futáti József 20 f., Végh József 1 kor., Segesvári Ferencz 
20 f., Veres Mihály 20 f., Seress Lajos 20 f., Kuun Gusztáv 20 f., Wirth B. 
20. f., Balogh Ferencz 20 f., Bartha Pál 20 f., Kiss Ferencz 20 f., Rád Jenő 
40 f., Asztalos János 30 ., Szabolcs Endre 40 f., Cs. József 20 f., Simon 
Péter 1 kor., Balogh A. Károly 20 f., Pap László 1 kor. Együtt 11 kór. 20 f. 

Terch Gyula Hódmezővásárhely 10 kor., Kiss Pál Hódmezővásárhely 
2 kor. Hivek perselyadománya 47 kor. 46 f. 

Kádár József Dés 2 kor., Kádár Józsefné 1 kor., Kádár Ilona 1 kor., 
Kádár Juliska 1 kor. Együtt 5 kor. 

Egyed Ferencz nyug. lelkész utján Homoródszentpálról: Egyed 
Ferencz és 9 élő családtagja, 1 cselédje; özv. Gábor Albertné és 4 kis 
árvája 1—1 kor. Együtt 15 kor. 

Ürmösi Géza (Ürmösi Lajos Mócs) 6 kor. Összesen 96 kor. 66 f. 


Az első-ötödik közlemény összege . . , . . . 4008 kor. 98 f. 
E közlemögty vÖSÉBÉRŐ Te E ÉL Ge SES os BO. 2 I TÉBÉS 
Összesen, , . . .. ... 4105 kor. 64 f. 


A nemesszivű adakozóknak az egyházközség nevében hálás köszönet, 
Hódmezővásárhely. 


BARABÁS ISTVÁN 
unitárius lelkész. 


Ünnepi adakozás a polgárdi-i egyházközségben. 


A polgárdi-i egyházközség húsz éves fennállásának évfordulóját meg- 
ünnepelte Kiss Károly lelkész buzgó fáradozása mellett, — több vendég — 
Budapestről Józan esperes és a Telkes családrészvételével. Az ünnepély 
hangulata lelkes volt ós az egyházközség számára többen adományokat 
ajánltak fel: Seregélyesi egyházközség 20 K, Zalatai egyházközség 5 K, 
Józan Miklós esperes 10 K, Kiss Károly lelkész 5 K, Kozári János gond- 
nok 5 K, Berki János 2 K, Gróf János és neje 2 K, Telkes Simon, Telkes 
Bóla, D. Molnár János, Berki Lajos, Kovács Mihályné, Kalocsa Péter, dr. 
Berki Jánosnó, Kalocsa Péternó, Kalocsa Jánosné, özv. Császár Jánosné 
1—1 K. Az ünnepélyi füzetre Telkes Simon 10 K, Kiss Károly 10 K. 


